Kysthavørred - Lucas Msiska\nTorsk - Simon Hansen\nVintersandart - Jacob Bøggild\nBurhøns 29. december 2017\nDet er ok at fighte dem på UL grej - det bliver jeg nok aldrig træt af.\nJulestør 24. december 2017\nSå blev det atter den fireogtyvende december.\nÅrets julestør blev behørigt landet, fotograferet og genudsat.\nGlædelig jul til jer alle. Jeg ønsker jer den bedste af slagsen.\nJuletorsk 24. december 2017\nVi rundede havnemolen i den fineste solopgang med forventningerne helt i top. Der kom da også hurtig gang i fiskeriet, men desværre begyndte det efterhånden at blæse op, og omkring frokosttid var bølgerne af sådan en størrelse, at vi atter tøffede i havn. Vi havde dog på det tidspunkt 10 gode stegetorsk i baljen, så der var ingen grund til klage.\nVinter-gedder - eller noget 21. december 2017\nIkke alle fisketure behøver resultere i fangede fisk. Blot det, at man er en tur ved vandet er en gevinst i sig selv. Sådan var det på denne tur, hvor Kim og jeg forsøgte at friste gedderne efter bedste evne, men ingen lod sig lokke. Det var imidlertid en helt igennem dejlig dag, hvor vi skulle knibe os selv i armen for at tro på, at det var vinter. En fin afslutning på endnu et fiskeår. Må det kommende blive endnu bedre!\nØl vækker altid glæde på en fisketur. Øllet giver både humør, energi og troen tilbage på, at fiskene nok skal bide på.\nKrabi - Thailand 12. december 2017\nEfter 5 timers fiskeri og kun 2 små hornfisk satte vi en stang med Rapala på vejen hjem.\nEfter 45 minutters sejlads tænkte jeg, at nu måtte vi snart stoppe og trække ind, men sejladsen forsatte.\nBANG så kom hugget - 2,5 kilo barracuda, et 80 meters udløb og med kun 100 meter line på hjulet fik jeg sved på panden!\nMen det lykkes at lande fisken og nyde den på en lokal restaurant 2 timer senere.\nFeriehilsen fra John Schou\nFarum Sø 25. november 2017\nDet var tæt, tæt, tæt tåge, og det var en meget isoleret fornemmelse, som om verden sluttede lige bag mine flod.\nFandt en stime fisk og lagde mig for anker. Medede skaller, og pludselig var der en stang som var ved at ryge overbord.\nDet var mindsanten en gedde som havde taget en lille skalle beregnet til aborrer. Fin figth, og fin fisk 5,6 kilo - genudsat.\nSå kom Den Flyvende Hollænder overraskende ud af tågen, ved nærmere eftersyn viste det sig dog at være Fribåden med Jan Bressendorf og søn. De slog sig ned i nærheden og smed en fin aborre på netkanten, hvorefter de forsvandt ind i tågen igen. Jeg for vild, troede jeg var langs nordbredden, men så dukkede Klaus Nar Øen pludselig op. Herude dukkede også en anden spøgelsesbåd ud af tågen, det viste sig at være Jacob Bøggild som var ude og lufte en helt ny vinterhabit, men den havde han ikke rigtigt held med, for han fangede vist ikke rigtigt noget.\nDagen var gået næsten inden den var kommet igang.\nKrum stang fra Lars Frø\nEsrum Sø 20. november 2017\nDER SIDDER EN HAVØRN I SOLOPGANGEN OG HOLDER ØJE MED ÆNDERNE\nDer var lovet kejservejr denne mandag og jeg var tidligt afsted, lå langt oppe på søen og fiskede da solen endelig stod op. Det havde frosset hele natten, og søen lå hyllet i damp og tåge, og det tog lidt tid førend det klarede så meget op, at man kunne se over til Gribskov. Tidligt på dagen sker der mest, masser af fisk at lodde og regelmæssige udfald fra gedderne, til gengæld mærkede jeg heller ikke denne dag noget til aborrerne.\nHer i efteråret har jeg satset på Esrum Sø. Jeg har holdt en pause på 12 år, og forventningerne fejlede ingenting. Målet har været søens kapitale aborrer, men de har vist sig at være virkeligt svære - på 8 ture her i efteråret har jeg bare fanget een aborre over 200 gram ! Omhyggeligt genudsat ! Til gengæld har gedderne gerne villet lege med, og største gedde 7 kilo, blev taget på een af de første ture, på en pyttelille aborre på 0.20 forfang. Ellers har der været tre plus-5’ere som trøstepræmier.\nBLANKT VAND, SOLSKIN OG 5½ KILO GEDDE\nI min fiskebibel, “Gedde, aborre, sandart”, står at man ikke kan fiske efter gedder og aborrer på samme tid, og det er også min egen surt surt sammensparede erfaring, at Jens Ploug hansen havde helt ret i udsagnet. Men når aborrerne absolut ikke vil noget, må jeg indrømme at jeg har sat flere og flere stænger til at fiske efter gedder, så sker der da lidt, selvom jeg hele tiden taber focus – skal der satses på bananerne oppe i vandet eller på fnulleret på bunden?\nOver middag døde det hele ud, og jeg riggede af mens jeg sejlede mod Sørup. Det er vist første gang jeg har oplevet at have det hele for mig selv, var eneste fisker på søen.\nOg alle fisk blev genudsat.\nEksotisk fiskeri ud for Mexico 17.-24. november 2017\nFredag den 17. november 2017 tog vi afsted fra CPH mod Zihuatanejo i Mexico. Vi var 5 i alt - Thomas, Allan (min bror), Motor-Mogens, Bente (Mogens kone) og jeg selv. Bente fiskede ikke.\nVi skulle fiske i 7 dage fra kl. 06.30 til kl. ca. 1400. Så vi stod tidligt op og gik tidligt i seng.\nDet var godt fiskeri og vi fik alle sejlfisk, jacks, bonitos, meget store hornfisk og en del andre fisk, som jeg ikke kan huske hvad hedder.\nAllan og jeg fik også hver en stripmarlin på ca. 10 kilo (men vi fik marlin!).\nDer blev taget marlin på 100 kilo og vi havde hver dag mulighed for sådan én - men vi var bare ikke heldige nok.\nMen alt i alt en super tur som jeg håber jeg kan gentage på et andet tidspunkt\nEfterårs-gedder 6. november 2017\nMin fiskemakker, Kim Lundager, sparkede til mig på en måde, som gjorde, at jeg både fandt stængerne frem og også vej til fiskevandet.\nDet blev en dejlig dag i et behageligt novembervejr og i selskab med en god håndfuld gedder i fin, fin kondition op til 88 cm. Dagens største, som Kim fik på krogen, slap desværre inden landingen. Den må op at vende næste gang.\nStørste gedde på 88 cm.\nDen Engelske Kanal Oktober 2017\nHer en lille rapport fra Weymouth i England, hvor jeg i oktober måned 2017 deltog i Weymouth International Boat Angling Challenge (WIBAC).\nWIBAC er en hyggelig 5-dags turnering, hvor der sejles med lystfisker-katamaranbåde med 10 mand på hver båd.\nSildehaj på ca. 35 kilo, fanget af Michael Lorentzen på vores øvedag\nMandag: fiskes der kun efter conger og andre fisk over 2,5 kilo.\nTirsdag: er rokke og fladfiskedag.\nOnsdag: fiskes der 10 stk. af hver art, hvor selve arten giver flest point.\nTorsdag: skal der kun fanges en af hver art.\nFredag må der kun fiskes med pirk og ophænger efter arter og 5 af hver.\nSå det er meget afvekslende fiskeri man kommer igennem på de 5 dage.\nHer er et par billeder af de fisk vi fangede. Vi var fem mand afsted i år og det blev til 32 forskellige arter.\nUndulate ray - 2,5 kilo\nBlack bream - 1,5 kilo\nMeget rød knurhane - ca. 500 gram\nPighvarre - 2,3 kilo\nAlle fisk bliver genudsat efter registrering ombord på båden med det samme.\nKnæk og bræk Niels Godsk Jørgensen\nStevns igen 22. oktober 2017\nUtrolig hyggelig eftermidagstur til Stevns.\nDet var dog svært at finde fiskene i dag.\nMen vi fik dog overlistet 2 ørreder med den største på 50 cm.\nDen gik fri af vandet en 5-6 gange og blev belønnet med friheden for at have givet en god fight.\nKysten kalder 17. oktober 2017\nEndnu en god uge på kysten med en håndfuld fine blanke havørreder.\nEn enkelt farvet omkring 60 cm og nok 2+.\nSamt og et Stella hjul som nok skal til service efter denne tur. En enkelt røg med hjem på 2,2 kilo og 59 cm.\nResten svømmer stadig videre.\nFantastisk tur til Stevns 15. oktober 2017\nFørste spot gav intet men næste spot var der masser af fisk. De var bare utroligt svære.\nHar nok set mindst 50 fisk, hvoraf 2 var over 8 kilo.\nMåtte helt ned i de mindste fluer, før det gav resultat.\nDet blev til 6 kontakter og 3 på land.\nTog den midterste med hjem på 54 cm og satte de andre ud igen.\nGensyn med Furesøen 15. oktober 2017\nDet er for mit vedkommende ikke blevet til meget søfiskeri i de lokale vande de senere år. Kom af sted i dag og Stavns-holtpladsen viste sig fra sin smukkeste side i morgenlyset. Efter en del biks og baks og slæben med alt for meget grej, gik det ellers derudaf.\nFormiddagsfiskeriet var var jævnt godt og gav 3 fine gedder på 4, 5 og 7 kg, alle fanget på gummidyr. Desuden 2 bommede fisk og et par kontakter. Indstillede fiskeriet kl. 15. Dejlig dag på Fure efter for lang tids pause.\nMvh. Jens Lieutenant Pedersen Amin\nNessie fra Farum Sø 13. oktober 2017\nLoch Farum er nu en fascinerende sø. Under dagens fyraftenstur var selveste Nessie oppe at hilse på. Fighten var ikke uden dramatik. Efter jeg havde givet tilslag fulgte et par underlige svirp i stangen og så var der tilsyneladende bundhug. Hun må have fået snoet sig omkring et eller andet dernede.\nJeg gav løs line i cirka 10 sekunder og det lokkede hende til at give slip. Efter et par minutters hårdt arbejde gled hun i nettet.\nDeri blev hun vejet og nettets vægt trukket fra. 1,4 kilo vejede hun ifølge det simple regnestykke.\nMed afstand den største ål, jeg har fanget. Jeg prøvede at få taget et billede i forbindelse med genudsætningen. Det blev ikke særlig godt. Så er billedet med hende i dammen næsten bedre. Agnfiskene ser pludselig meget små ud. Sikke en overraskelse – og oplevelse.\nMadammen i dammen\nFantastisk aborrefiskeri 9. oktober 2017\nMin gode ven Mikkel Troelsen, (som har youtube-kanalen “fluefeber” - tjek den ud), og jeg, blev enige om at prøve lykken efter aborrer i mandags. Man må jo sige det var klogt.\nVi lander ved spottet kl. 0700, og som alting plejer at være kan Mikkel ikke vente.\nFørste kast med dropshot, og bom en smuk kilo+ fisk lander i nettet. Mikkel er “on fire” og indenfor en time har han landet over 20 fisk, og jeg selv ligger på 8 stk.\nVi bliver hurtigt enige om at, når vi lander på 30 så er det kaffe tid. Det tager jo ik´ meget mere end 25 kast, så er den i hus.\nEn dejlig tår kaffe og en god snak, blev jeg enig med mig selv om, at jeg ville holde mig til store agn.\nDet viste sig at være ret så smart.\nEfter kaffen smutter jeg over til et andet spot og 40 kast efter har jeg 22 fisk, med 8 over kiloet. Klokken nærmer sig 1300, og frokosten bliver mere og mere tiltrængt, til maverne og de trætte arme. Tarteletter og hønsefyld på trangiaen - MUMS. Jo, man må aldrig glemme hyggen. Fiskeriet fortsætter hvilke er blevet lidt sløvt i forhold til i morges.\nVi kæmper videre og er nu på en samlet stilling på 143 fisk med 17 over kiloet.\nKlokken bliver 15, og vi er nødt til at slutte en fantastisk dag.\nVi lander totalt på 163 aborre og ja - hele 17 over kiloet.\nWaow for en dag\nFuldt hus fra Lagan 30. september og 1. oktober 2017\nBåde jeg, Peter, og min søn Christian var noget frustrerede på septemberturen til Lagan. Vi havde adskillige hug, men mistede alle laks, undtagen en som blev fejlkroget og genudsat. Det måtte kunne gøres bedre! Vi trængte i den grad til at få fisk på land! Vi havde luret lidt på en weekend før oktoberturen, og da Christian havde ferie fra den 30. september blev det weekenden den 30. september og 1. oktober for Peters vedkommende, og måske en hel uge for Christian, for at øge vores chancer. Peter skulle derop lørdag formiddag, og Christian skulle følge efter lørdag aften.\nVi lurede lidt på vandføringen hjemmefra, som bød på lav vandstand det meste af lørdagen og lidt mere hen under aftenen. Lav vandstand giver som regel ikke mange kontakter. Kunne det mon betale sig? Men det var sidste udkald hvis Peter ville have en weekend i Lagan, så vi tog afsted hver for sig.\nDer var en del forhindringer lørdag formiddag for Peter, paskontrol på broen, lange køer på motorvejen, og Peter blev øjenvidne til et færdselsuheld hvor et udrykningskøretøj var involveret, og måtte derfor give kontaktoplysninger til politiet.\nKlokken blev desværre 2 om eftermiddagen før Peter kunne pakke grejet ud ved sit yndlingsstræk på bredden af Lagan. Der var en større gruppe danskere på stedet da han ankom, og da vand-standen var lav besluttede Peter sig for at spise frokost først. Ingen af de andre havde haft hug hele dagen.\nEfter frokost startede Peter fiskeriet, og efter ganske få kast var der fast fisk.\nEfter frokost startede Peter fiskeriet, og efter ganske få kast var der fast fisk. En nydelig hanlaks omkring 5 kilo, som med lidt hjælp fra nærmeste nabo kom i nettet.\nFå kast senere huggede endnu en hanlaks i samme størrelse, men med et meget voldsomt temperament. Fisken tog adskillige lodrette spring, og frygten for at den kunne ryste blinket ud gjorde Peter nervøs. Men enkeltkrogen sad som den skulle, og naboen hjalp endnu en gang med at nette laksen. Som tak fik han en del vand over sig da, laksen tog et spring helt inde ved bredden foran nettet.\nHvorfor nøjes med 1 laks når man kan fange 2 på under en time. Endnu nogle få kast senere huggede en tredje laks, som desværre faldt hurtig af, da krogen sad dårligt. Men to flotte hanlaks på 4,7 og 5,2 kilo på en eftermiddag er nu ikke dårligt, og så på en dag hvor Peter ikke havde de store forventninger til fiskeriet. Naboen havde et enkelt hug kort efter, men mistede fisken. Ingen andre på pladsen havde kontakt med laks.\nSøndag morgen var vi nu 2 mand på pladsen før solop-gang. Vi havde set at vand-prognosen igen var lav, indtil sent om eftermiddagen hvor den ville stige en del. Vi havde igen ikke den store forventning om at fange fisk. Vi spiste morgenmad på bredden mens det stadig var mørkt, og startede fiskeriet da det lysnede lidt. Få kast senere klokken lidt i 7, havde Peter fast fisk lige efter blinkets nedslag. Christian løb hurtigt hen efter nettet og gjorde sig klar til at lande laksen.\nChristian løb hurtigt hen efter nettet og gjorde sig klar til at lande laksen. Vi så den kortvarigt i overfladen, og vurderede begge fisken til ca. 3 kilo, og blev enige om at få den presset hurtigt ind til fangstnettet. De første meter fulgte den pænt med som en hund i snor, men jo nærmere den kom, jo tungere blev den, og pludseligt gik den med stor kraft nedstrøms. Der skulle meget hårdt pres til at holde den fra at gå ned og rundt om den grønne bøje som markerer sejlrenden, men det lykkedes til sidst.\nVi var nu klar over at første skøn på størrelsen måtte være stærkt i underkanten! Laksen gik nu til vores lettelse opstrøms og dybt, og kunne i flere minutter ikke presses hverken ind til bredden eller op i overfladen, og den tog stadig flere korte udløb. Da vi endelig kunne se den var det en massiv hanlaks på over en meter! Enkeltkrogen sad lige i saksen, så vi regnede den for at være sikkert kroget. Men da vi så endelig fik den i nettet kunne Peter let fjerne sin krog med 2 fingre, enkeltkrogen sad i undermunden tæt på saksen og krogsåret var blevet markant større efter den hårde fight. Havde fighten været længere var den faldet af krogen. Den viste sig at være en hanlaks på 107 cm og 10,8 kilo, hvilket er ny PR for Peter igen, som ellers forrige år fik en på 103 cm og 10,0 kilo på samme plads. Rigtig god start på dagen for Peter.\nKort tid efter fik Christian også hug, og vi kunne hurtigt nette en flot hunlaks på 5,4 kilo. Kort efter igen var det så Peters tur igen.\nEn flot lille hanlaks på knap 2 kilo kom i nettet, og Peter var nu oppe på hele 4 laks på 2 dage. Efterfølgende lod det til at laksene faldt mere til ro.\nDet fik Christian til at forsøgte sig lidt længere opstrøms på en plads hvor han før har fanglet laks.\nHan lavede bare 1 kast kort efter stod hans stang krummet sammen og en bremse der skreg.\nEfter 2 kraftige råb efter et net, måtte naboen til Peter komme løbende med et net. Og kort efter kom Christians hanlaks på 4,4 kilo op på land. Det var stadig ikke gået op for Peter at Christian lige havde landet laks nr. 2 på kun få minutter efter at have forladt Peters fiskeplads. Christian gik så tilbage med laksen i hånden og lagde den ved siden af de 3 andre. Der stod Peter uvidende og undrede sig at Christian allerede var tilbage med en fisk i hånden på under 5 minutter.\nEfter en lidt død periode fik Christian et tredje hug og kort efter kom laks nummer 3 for Christian på land. En hunlaks på 5,6 kilo og en meget tilfreds sønnike måtte pakke sammen pga. fangstbegrænsningen på 3 laks pr. dag.\nPeter fortsatte et stykke tid for også at få en tredje laks, det lykkedes dog ikke.\nIkke desto mindre en fantastisk weekend, med 2 laks den første dag og dagen efter med hele 5 laks på land på blot 4 timer og 30 minutter.\nVi ramte en samlet vægt på 37,9 kilo, inklusive 2 personlige rekorder, og dermed fuld oprejsning for problemerne tilbage i september.\nEfterskrift: i september, 4 uger tidligere, havde Peter to laks på krogen i et enkelt kast.\nDen første, en lille hanlaks, faldt af krogen, men efter få meters indspinning i samme kast sad der pludseligt en dobbelt så stor hunlaks på krogen. Peter følte sig umiddelbart heldig, men måtte konstatere at den var fejlkroget på siden, lige bag gællelåget. Den blev så genudsat.\nSøndag fangede Christian en let farvet hunlaks som lignede meget, og jo, minsandten, den havde et helet krogsår præcis samme sted. Det var altså samme laks, stadig delvis blank, oven i købet med et par lakselus på kroppen.\nMvh. Peter Larsen og Christian Larsen - Knæk og bræk derude\nEn hård konkurrent 1. oktober 2017\nEn ting er at rive en ren 0-bon.\nMen at man også til morgenkaffen skal disses af sådan en fætter på sine stænger er næsten for meget...\nFin, fin kystørred fra Stevns 23. september 2017\nEfter en tur til Lagan med foreningen, med stor nedtur med laks der falder af, knækker linen, krogen og lidt sygdom oveni, lykkedes det mig at få en lille trøste-havørred fra Stevns i lørdags.\nDe danske kyster smiller altid til mig.\nHilsen Christian Malabi Larsen\nFlot makrel og sild i spandevis 22. september 2017\nFredag den 22. september 2017 tog jeg en tur på Sundet med skibet Hanne-Berit fra Rungsted. En dejlig dag, nærmest havblik, og en varmende efterårssol op af dagen.\nFik en flot makrel på ca. 900 gram. Lige som de få andre makreller, der blev fanget på turen, tog den nogle drabelige udløb, som resulterede i line-kludder.\nFik også hvad jeg kom efter, nemlig masser af sild. 82 styks, som alle blev saltet ned, så der er sild til jul og mangge måneder frem i tiden.\nHilsen Henrik Jart\nMine første brakvandsgedder 21. september 2017\nHermed en lille beretning om en rekognosceringsfisketur til Stege forud for Dansk Brakvands Cup 2017, hvor Bent og jeg skal deltage som Team Viktor. Vi var der nede torsdag den 21. september, hvor vi først frekventerede Jens Grizzly i dennes fiskeudstyrs-forretning inde i Vordingborg, inden vi kørte til Stege.\nAnkommet til Stege havn viste Bent mig, hvilken båd vi skal tilbringe næste weekend i, herefter viste han mig kort "Noret", hvor gedderne oftest nærmest står i kø, for at komme op af vandet :-)\nEfterfølgende havde vi et par timer til overs, som vi tilbragte med vores stænger og endegrej i havnen. Det blev til fast fisk i 2. kast for mit vedkommende, på en "Buster Jerk", som Bent havde varmt anbefalet hos førnævnte Jens.\nFisken ville dog ikke med ind på land og gik af ude i vandet.\nI 4. kast var der igen fast fisk på Buster igen. Denne gang kom den op på land med hjælp fra Bent, der nettede fisken. En rigtig flot gedde på 84 cm lang.\nVi fiskede lidt videre og besluttede på et tidspunkt, at gå over på den anden side af broen i Stege Havn og forsøge lykken der. Der gik ikke lang tid, før jeg havde en "følger" i en fin størrelse, men den huggede ikke på agnen, som jeg tidligere havde skiftet, således at det ikke var Buster Jerk.\nDa intet åbenbart virkede, skiftede jeg tilbage til samme "Buster Jerk" og BANG, så var der fast fisk igen på første kast.\nDenne fisk nettede Bent ligeledes for mig.\nOp kom den efter nogle fine udløb. Gedden var ligeså flot som den tidligere, men lidt længere, her var den 88 cm lang. Begge fisk var i fin kondition og vores Team-work fungerede upåklageligt. Desværre mærkede Bent intet overhovedet, uagtet at han forsøgte sig med alt, hvad taskerne indeholdt.\nHvis dette bliver ved også i den kommende weekend kan det blive en sjov tur til DBC.\nMed venlig hilsen - Kim Lundager\nNok en laks 6. september 2017\nOnsdag den 6. september 2017 var jeg atter at finde ved et godt sted ved Lagan-elven.\nJeg har været afsted mange gange efterhånden, men ikke prøvet netop dette sted før, hvilket er ærgerligt set i bakspejlet.\nFor her var virkelig godt - endnu en laks - denne på 4,5 kilo og 78 cm - smagte fluen.\n4,5 kilo og 78 cm\nLaks, flere laks 6. september 2017\nLagan har virkelig leveret i år!\nDer har heldigvis været så meget vand opstemmet i "systemet", at vandkraftværkerne har måttet "køre" vand i store dele af døgnet.\nDet er noget, der er befordrende for laksenes vandring ude fra Laholmsbugten og op ad Lagan-elven.\nJeg har været afsted en hel del dage og fanget laks, også flere laks, på de fleste af dagene. På denne foreningstur lykkedes det mig at fange nedennævnte laks + en mindre på 2,6 kilo dagen før.\nHertil kommer en god håndfuld mistede laks, hvoraf enkelte formentlig har været fejlkrogede, men i de fleste tilfælde har krogen ikke fået et ordentlig fæste i kæben.\nJeg glæder mig til fremtidige ture til Lagan.\n2,6 kilo og 68 cm\n5,84 kilo og 86 cm\n5,95 kilo og 87 cm\nLaks, laks og laks 5. september 2017\nForeningens septembertur til Lagan var en stor succes - både fangstmæssigt og som altid ikke mindst socialt.\nLørdag den 5. september 2017 var næsten hele holdet samlet ved "Kraftledningen" og det var ikke dårligt. Der var rigtigt, rigtigt mange laks og stort set alle enten fangede, mistede eller mærkede laks - eller lavede en kombi af alle 3.\nKl. 1245 fangede jeg en hanlaks på 5,2 kilo og 85 cm.\nKl. 1320 fangede jeg en hanlaks på 5,4 kilo og 86 cm.\nKl. 1340 mistede jeg en rigtig fin laks, som svømmer ind i nogle åkander og fik vristet sig fri. Vi så den aldrig, men den føltes rigtig stor.\nTørken er endelig overstået! 4. september 2017\nFredag den 22. august 2014 fandt min seneste fangst af en laks fra Lagan sted, en fin hanlaks på 5,3 kilo fra "Rökeriet".\nSiden har der været total lakse-tørke, som om en fatwa var nedkaldt over mit fiskeri.\n2 ugeture til Ångermanelven i 2016 og 2017 var også 0-ture.\nDet var derfor med et par ekstra slag fra hjertet og varme i kinderne, at jeg denne dag kl. 1645 atter mærkede liv for enden af linen og rusk i stangen fra en ilter laks.\nEn voldsomt fint kæmpende laks, der bød på flere kraftfulde udløb.\nTil sidst kom den via Anders Villadsens ene støvlefod og højre hånd nogenlunde sikkert på land. Nok ikke den mest elegante landing, der er set ved Lagan, men det var fløjtende ligegyldigt - 5,4 kilo og 82 cm. Jeg var stempelt ind på lakse-scenen igen! HUAA.\nNu glæder jeg mig så til oktober-turen.\nDen første gang ... husker man altid 4. september 2017\nJeg glæder mig hvert år til foreningesturene til Lagan.\nDet er en meget smuk tur med fugletræk, isfugle, masser af fisk og godt kammeratskab.\nOg så lykkedes det endelig for mig, at få en flot hanlaks på 6,9 kilo og 93 cm.\nTaget på lille brunlig rørflue.\nTuren gav i alt 9 stk. laks, hvoraf min var den største.\nNok en laks til mig 4. september 2017\nDet har været et fantastisk lakseår for mig i Lagan.\n6 fiskedage er det blevet til med fisk til mig alle dage.\nSom altid var jeg med på foreningens septembertur, hvor vi var i alt 9 medlemmer afsted.\nMandag den 4. september 2017 besluttede Erik, Claus og jeg at tage til det sted, der hedder Kraftledningen.\nDet er et naturskønt sted, som ikke er så overrendt som de mere populære steder. De som fisker her, er ofte de samme som alle kender hinanden, hvilket er en fordel.\nPå et tidspunkt faldt så hugget på min rørflue og en hanlaks på 5,5 kilo og 91 cm blev fightet op på land.\nLagan viste sig gavmild igen!\nMvh. Ole Gammelmark\nStore flade fra Havøysund 1. september 2017\nHelleflynder 154 cm og 55,0 kilo. Fanget den 1. september 2017 i Havøysund sammen med Frederik Lind.\nKoden skal knækkes 6. august 2017\nSkøn dag på Furesøen. Lidt magert udbytte i forhold til 10 timers roning: 2 aborrer på 500 & 100 gram + geddemutter herunder ca. 5,6 kilo og lidt over 90 cm.\nMen SMUKT og ArMeNe er gode... Mangler at knække sandartkoden for denne KæmpeSø.\nPøj Pøj Pirater - Torben Normark Hansen\nAlt godt fra havet 1. august 2017\nSkøn dag på Sundet. Godt med sild og torsk plus enkelte makreller, dog noget ulige fordelt.\nVi ramte dog også en MEGA torskestime, hvor vi fik både 4+5+4 op ad gangen. Dog næsten alle sammen genudsættere.\nBedste personlige resultat var bådens og dagens sidste landede fisk, en lubbe (lyssej) på 1,7 kilo.\nFortsat god sommer + Fang og Flæk\nElling Å 31. juli 2017\nUtallige er de gange jeg har været på besøg hos svigerfamilien i Frederikshavn, og utallige er de gange jeg har været snublende tæt på at udforske egnens fiskemuligheder - heriblandt Elling Å. Denne gang skulle det være!\nDet er Lystfiskerforeningen for Frederikshavn og Omegn, der har fiskeretten i åen, som huser en god bestand af havørreder. Jeg havde på forhånd korresponderet med formanden, René Hylager Carlsen, som gav mig en usædvanlig grundig orientering om åen og fiskeriet i den. Fornemt! Fiskene var næsten på land, inden jeg var ankommet...\nEt dagkort blev købt og af sted gik det til det yderste stræk lige syd for Strandby. Her er nemmest at komme til for en å-novice som mig, der hurtigt skulle sande at præcisionskast er vejen frem ved denne forholdsvis smalle å.\nDet havde regnet i dagen op til turen og der var højvande i havet ud for åen, så alle betingelser for et træk af ørreder var til stede.\nDesværre havde den lodsejende landmand valgt netop denne dag til at slå græs langs åen med en stor, buldrende traktor. Dét var ikke befordrende for fiskeriet. Jeg mødte 2 af de lokale fiskere, der oplyste, at der skam var fisk - også af en vis størrelse - i åen, men at de var svære at få i tale. De anbefalede aften- og natfiskeri.\nDet blev til et par skønne timer med opstrømsfiskeri langs åen i typisk dansk sommervejr - sol, skyer, blæst og lidt regn samt rovfugle foroven. En enkelt fisk i yngel-størrelse stødte som den eneste til spinneren, men hvad gjorde det. Nu er jeg blevet meget klogere på åen og å-fiskeri, så næste gang...\nSommerhavørreder 28. juli 2017\nDet kan være svært at få klemt en fisketur ind i kalenderen, når man stadig studerer og ingen sommerferie har. Det skal dog ikke stoppe mig, så det er efterhånden blevet til lidt fisketure alligevel med en masse succes og masser af sølvtøj. I fredags blev det i alt til 3 stk. tykke sommerhavørreder med helt rigtig kødfarve og fedtmarmorering, 2 stk. på den anden side af 50 cm og den sidste fisk på den tæt på 50 cm og adskillige kontakter.\nK&B derude - Christian Larsen\nHorn over København 26. juli 2017\nSmuttede en hurtig aftentur til Nordhavnen med grejet. Vinden lagde sig fuldstændig, og mens solen sænkede sig langsomt og sendte dagens sidste stråler ud over Københavns tage, gennemsøgte pirken de forskellige vanddybder. Pludselig var der liv – hornfiskene var åbenbart på deres færd tilbage. Det blev til et par stykker på land – og som sædvanligt nogle mistet.\nEt lille smut til Stevns blev det til her i løbet af ugen blev til en fantastisk tur.\nIkke nok med selskabet men også flexen på klingen.\nSamtidig med man var ude og afprøve en ny stang og man havde stået lidt før og grint mens man har sagt, "det kunne være lidt fedt at mærke flex på denne klinge" kom der det også! Lige så snart jeg havde smidt NOAH's wobler på gik det stærkt.\nFørst kom der en på 1,9 kilo.\nLidt efter, da vi troede alt var dødt, kom nummer 2 på 3,3 kilo og 57 cm lang.\nFlere gedder fra Kastellet\nDagen jeg var af sted på, var tirsdag den 25. juli 2017. Jeg ankom til hovedvagten kl. 0715, hvor jeg meldte min ankomst og udtrykte ønske om, at komme til via Kongeporten og så til højre ud mod Langelinie. Jeg gik straks om til ”Langelinie Hullet/dammen”, hvor jeg riggede mine stænger til.\n2 stænger til fiskeri med levende agn, hvilket jeg er blevet noget glad for og en stang til kastefiskeri. Derudover en stang til at fange agnfisk med. Jeg havde gravet enkelte orm hjemme i haven tidligere.\nHurtigt fik jeg fanget en lille skalle og en lille aborre, der begge blev kroget i ryggen lige under rygfinnen og efterfølgende sat ud i dammen omkring grødekanten.\nKort efter fik jeg kl. 0840 det første hug, en gedde, 87 cm, ca. 4,9 kilo, havde taget aborren.\nHerefter gik jeg mod Gefion Springvandet og ved det smalle stykke mellem Langelinie hullet og knækket ved Gefionspringvandet fik jeg kl. 1035 hug på en 18 cm lang ”Pig-shad Junior” i olivengrøn farve.\nDen huggede hårdt og brutalt. Efter en kort fight kunne jeg lande fisken, der målte 93 cm og vejede ca. 7 kilo.\n4,9 kilo og 87 cm\n7,0 kilo og 93 cm\nLidt senere var den gal igen. Da var jeg kommet om på stykket mellem Gefionspring-vandet og Kongeporten, hvor jeg ud for udløbet til ”ydre voldgrav” fik hug kl. 1155 på en lille skalle. Det var endnu en gedde, denne var lidt mindre end de 2 tidligere, nemlig 82 cm lang og ca. 4,1 kilo.\nEfter at jeg havde sat alt mit grej henne på hjørnet ved dammen beliggende ved Kongeporten, satte jeg begge stænger med levende agn ud, hvorefter jeg gik hen mod voldgravens udløb til Ydre voldgrav.\nHer fiskede jeg fortsat med den 18 cm lange ”Pig-shad” junior.\nJeg fangede straks en gedde, lille men den var der. Den blev dog forskånet for at komme på ”måtten” og blev afkroget i vandet.\nDette skete med yderligere 2 mindre gedder. Dernæst satte jeg kursen hen mod Gefionspringvanden, muren hvor voldgraven er særligt lavvandet.\nJeg kastefiskede og kunne se, at der var stimlet en del turister sammen på broen til springvandet. De fotograferede på livet løs, ligesom der var turister, både danske og udenlandske på volden oppe bagved mig.\nUnder et kast, der landede ca. 10 cm fra muren og efter ca. 2 meter kom hugget.\n4,1 kilo og 82 cm\n7,2 kilo og 93 cm\nDet var et hårdt og kontant hug. Jeg var ikke i tvivl om, at det var også en fin fisk. Turisterne både på broen og på volden bag mig kunne se, at der var kraftig fleks på stangen og at jeg havde noget stort på krogen. Pludselig sprang gedden flere gange ud af vandet til tilskuernes store jubel, der blev i den grad peget fingre efter undertegnede og fisken, ligesom der kom en del jubelråb hver gang fisken sprang ud af vandet. Den gav sig ikke lige med det samme.\nSå jeg gav den god tid og kunne se, at den var kroget fint med begge sæt trekroge, hvorfor den fik lov til at løbe sig træt.\nEfter nogle minutter blev fisken dog så træt, at jeg kunne nette den under en del klapsalver og jubelråb. Da jeg havde fået fisken op, råbte tilskuerne at jeg skulle holde fisken op. Som sagt så gjort. Så klappede de igen og tog billeder af undertegnede med fisken og jeg kvitterede med at bukke for tilskuerne. Dette afstedkom yderligere klapsalver. Til slut er der vel blot at berette, fisken havde rigtig fine farver og var i meget fin stand. Den målte 93 cm og blev anslået til mindst 7,2 kilo.\nDa denne fisk blev genudsat kom igen klapsalver og ”thumps up” fra flere af tilskuerne over det gode ”sportsmanship” at genudsætte fisken.\nEn helt igennem forrygende dag på Kastellet. På de 5 timer jeg var der, landede jeg 8 gedder, heraf har jeg blot målt de 4 største og fotograferet disse.\nDet er vel egentlig unødvendigt at oplyse, at alle gedderne efter opmåling og fotosessions blev genudsat, men jeg gør det alligevel.\nStram Line - Kim Lundager\nDejlig aften i Rørvig.\nFik 8 havørreder.\nTog den største på 2 kilo med hjem til grillen.\nNiels J . Matthiesen\nFladfisk fra stranden 16. - 19. juli 2017\nVi var et par drenge der d. 16-19. juli 2017 tog op i en kammerats sommerhus. Normalt fisker vi mest i søer, men da vi hørte at der var udsigt til havet på begge sider af huset, så måtte vi også prøve noget havfiskeri.\nVi besluttede at prøve at fiske efter fladfisk fra stranden af, men havde ingen forhåbninger, trods vi havde købt både børsteorm og forfang. Det er et meget passivt fiskeri, så vi kunne fiske og bade samtidig, hvilket gjorde oplevelsen tusinde gange bedre. Til vores store overraskelse lykkedes det os at fange 6 fisk på et par timer, hvor vi blot tjekkede stængerne, når havvandet blev lidt for koldt. Den mindste målte 30 cm og den største 38 cm.\nMvh. Nicolai Jørgensen\nMolefiskeri i sommerferien\nDet var en af sommerens aftener, hvor man i det mindste kunne nøjes med en ekstra trøje. Jeg rendte på nogle af de lokale på Natomolen i Ebeltoft – flinke og imødekommende folk, der ikke var bange for at fortælle om fiskeriet, og mens vi står og snakker, er der pludselig en, der river 4 hestemakreller på land. Det giver naturligvis akut fiskefeber, og jeg ræser tilbage til sommerhuset for at hente grejet. Familien er forståelig nok nærmest utrøstelig over, at patriarken ikke deltager i aftensmaden – men der skal fiskes!!\nTilbage på molen rigges der til med makrelforfang og en 60 grams pirk.\nDer sker ikke rigtig noget i starten, men ganske langsomt kommer der flere og flere fiskere på molen.\nVi står ret tæt, og der er nok 40 fiskere i alle aldre.\nPludselig er der vilde råb yderst på molen, og jeg kan se en stor fisk vride sig i overfladen.\nEn af de andre fiskere får på mirakuløst vis mokket fisken i det lille fangstnet, og der klappes og jubles. En flot, blank +4 kg ørred er fanget efter ca. 20 minutters fiskeri med Bilka-grej – sådan kan det også gøres...\nJeg fangede selv to makrel, en hestemakrel, en mindre sej, en lille torsk og en fjæsing og havde en super hyggelig aften på molen!\nTil orientering så smagte hestemakrellen ok, men almindelig er bestemt at foretrække.\nSvenske sommeraborrer 13. juli 2017\nJeg er hver sommer på ferie i min farmors ødegård i Skåne i Sverige.\nDet glæder jeg mig altid til og især at komme ud at fiske på søen med min far. Her fanger vi aborrer og gedder på især spinnere.\nDenne sommer var vi flere gange ude på søen, alle gange efter aftensmaden.\nDet blev til flere aborrer og et par gedder.\nHej fra Magnus Elkjær Jensen\nStore flade fra det nordlige Norge 11. - 18. juli 2017\nSå står den lige på en 1 uges fiskeri ved Nordkap efter store helleflyndere m.m.\nUpdate fra Nordkap efter en lang tur i går/nat. Halvsvært fiskeri med mange forsigtige fisk, men alligevel lykkedes det os at slutte med 6 fisk i båden, med tre topfisk på 130 (Jan), 143 (Jan) og 153 (Claus)! Super dag på vandet, men der måtte kæmpes for det. Tak til Brian Ahlers for godt selskab og indsatsen for at få de flade hentet op nede fra kælderen.\nVanvittig afslutning på en uge med svært fiskeri og ditto vejr. Et sats på langtur i kongevejr gav fire flyndere i båden på 109 (Jens), 129 (Jens), 156 (Claus) og 166 (Jan)!!! 3x ny PR i båden!!!\nSom en ekstra oplevelse fik vi besøg af et øresvin ved båden, som midt i fiskeriet besluttede sig for at spole 300 meter kabel af et af vores hjul i et dommedagsudløb.\nNu går det hjem sydpå igen. En udfordrende, men feeeeeeed fisketur er ved vejs ende.\nMeget tidligt lørdag morgen, drønede jeg og Toke (der også er en dygtig agnbygger) ud i det brakke til endnu en venskabelig dyst på hvis hjemmelavede agn, der kunne lokke flest og størst op af dybet.\nI løbet af dagen blæste det op til 12 m/s.\nMen pyt med det, for de brakke gedder plejer at kaste det sky af sig, når vinden raser.\nFiskeriet var særdeles fint, med hug der virkelig kunne mærkes\nOg gedderne havde alle en flot snitstørrelse på 80-90 cm.\nTil sammen fik vi tyve fisk op og vende. Fire over fem kilo med den største på 7,1 kilo fordelt på blot 96 cm.\nSjældent har jeg oplevet en så stærk og bred gedde!\nVi fik lidt fisk på vores hjemmelavede jerkbaits, men grundet masser af drivende ålegræs, blev dagens foretrukne våben softbaits på tyvegrams skrewheads.\nMin egen kreation "Gummidragen" i farven Rudskalle, blev min topfanger, og stod da også for dagens største.\nBlandt jerkbaits var det Klovnefisk-farven, der triggede huggende i det uklare vand.\nOg dysten...! Tja! 11-9 til Toke, der også fik tre stk. over fem kilo på sin hjemmelavede shad - men jeg tog da den største.\nKongen af Kastellet\nSå var min gode fiskemakker, Bent Hytholm-Jensen, og undertegnede en tur på Kastellet den 3. juli 2017. Jeg startede lidt før Bent og fik fanget en lille aborre, som jeg ville benytte som levende agn til de "mosgroede krokodiller" i voldgraven.\nEfter nogen flyttende rundt kom vi til det smalle stykke af voldgraven mellem Langelinie og Skt. Albans Kirke. Her ville vi fiske lidt, jeg flyttede derfor stangen med den levende aborre først, kastede agnen ud og ville lige dreje mig rundt for at sætte stangholderne op, da jeg vendte mig omkring igen, kunne jeg ikke finde floddet, så jeg tog straks stangen og gav modhug i håbet om en fin gedde.\nNoget overrasket blev jeg, da der blev landet en aborre, der havde på ganske få sekunder slugt den lille aborre helt.\nEfter landingen blev aborren målt til 38 cm og vurderet til en vægt på ca. 1.100 gram. Efter endt opmåling, blev denne fisk benyttet som levende agn efter de store gedder.\nDet blev dog ikke til hug på denne store aborre, men under indspinning med en grønlig stor Reflex-spinner ved dammen bag Langelinie Pavillonnen huggede en pæn aborre på spinneren.\nDa jeg fightede den ind til kanten, kom hugget som lyn og torden inde fra kanten, ca. 2 meter ude i dammen. En pæn gedde havde hugget aborren og nægtede at slippe igen, eller den kunne måske ikke slippe. Jeg fightede begge fisk kortvarigt inden Bent kunne nette dem begge for mig.\nAborren blev ikke opmål, men blev vurderet til ca. 30 cm lang.\nGedden blev målt til 86 cm og vurderet til ca. 6 kilo.\nEn sjov oplevelse, som jeg ikke tidligere havde prøvet.\nGedden var ikke kroget på spinneren men enten kunne den ikke slippe aborren eller også ville den ikke slippe denne "godbid".\nBent fik en gedde på 91 cm.\nJeg håber på snarlig nye eventyr fra Kastellet.\nDenne Furegedde er virkelig en smuk fisk i helt perfekt stand.\nFarvetegning, finner, kondition: alt er i top. Og så var den oppe at hilse på under de smukkeste omstændig-heder.\nOmstændigheder som hænger sammen med et tidspunkt, hvor Fanden overhovedet ikke er begyndt bare at drømme om sokker...\nSå var jeg igen en tur på Kastellet tirsdag aften den 27. juni 2017 for at fiske i voldgraven. Jeg ankom til Kastellet ca. kl. 1930, efter at have meldt min ankomst til Vagtkommandøren, gik jeg ud ved Kongeporten og til venstre ud mod Langelinie, hvor jeg ved ”dammen” bag Langelinie Pavillonen, kastede en gedde-glider, lavet af Johannes Bang (også medlem af Farum LF, red.), ud. Jeg fiskede i ca. 10 minutter.\nPludselig kom hugget helt inde under land. Jeg havde ca. 3 meter line tilbage at spole ind, da en fin fisk tog agnen hårdt. Fisken protesterede kraftigt inde i grøden og tog et enkelt længere udløb, hvorefter den igen kastede sig ind i grøden. Da den blev træt af det, kunne jeg håndlande fisken og på afkrogningsmåtten målte fisken 91 cm. Jeg skønnede fisken til ca. 6 kg, måske lidt mere. Efter endt fotosession, blev den skånsomt genudsat. Fighten blev overværet af nogle turister, som ønskede fotos af fisken, hvilket de fik lov til at tage. Mit eget foto er vedhæftet dette skriv.\nFredag den 23. juni 2017 stævnede jeg igen ud på Furesøen i Store Kalv fra Birkerød Roklub i en SU båd. Jeg forsøgte at trolle i ”Kalven”, men grøden stod helt oppe i overfladen og så tæt, at el-motoren greb fat i grøden og kunne derefter næsten ikke drive båden frem eller tilbage.\nEfter flere gange at have måtte pille skruen af, for at rense den, stævnede jeg ud på selve Furesøen i den nordlige ende.\nHer fik jeg, (næsten som sædvanligt) hug på ca. 12 meters dybde, hvor jeg trollede med en Savage Gear Hard Eal. Efter en fin fight kom fisken i båden. Den målte 82 cm og var i fin stand, som også billedet viser.\nEfter at fisken blev genudsat fortsatte jeg med at trolle i den nordlige del af Furesøen og kort efter igen fik jeg hug, på samme agn.\nDenne gang var fisken, en gedde, dog noget mindre, ca. 50 cm, hvorfor den blev afkroget i vandet uden at skulle op i båden.\nMed venlig hilsen- - Kim Lundager\nFiskeriet har været lidt på pause på det seneste. Jeg har dog haft tid til nogle aftenture til Donsen. Første tur var kort men bød alligevel på to fine suder, begge omkring de 3 kg.\nFor en uges tid siden fik min fiskebuddy Mikkel overtalt mig til endnu en tur derud. Første tegn på suder var nogle fisk det plaskede rundt i sivene. Jeg blev ret nervøs for at de var gået på leg og ikke ville være til at få på krogen. Der gik dog ikke længe før de første bobbelskyer viste sig på pladsen. Fiskene var aktive og i løbet af et par timer fik Mikkel to sudere på 1,7 + 2,2 kg. Jeg tog selv kun en enkelt, til gengæld var det en fisk på 3,3 kg.\nHvis ikke man har prøvet suderfiskeriet i Donsen kan det varmt anbefales. Der er mange fisk og de har en fin størrelse. Fisken på 1,7 kilo er så vidt jeg kan huske, den mindste suder vi har fanget derude. :-)\nSå er der også oplagt at kombinere det med en omgang geddefiskeri :-)\nHej igen, Farum LF.\nTja, så var jeg lige en aftentur til København SV, nede ved "Stigbordene" bagved Arla og SKATs hovedsæde, hvor jeg fiskede ved slusen. Jeg ankom omkring kl. 2200 og havde en times tid til fiskeriet. Jeg så flere, som stod og fiskede, hvorfor jeg besluttede mig for, at jeg da også så lige ville prøve at lufte fiskestangen mm. Jeg satte en lille blank Jensen pirk på ca. 10 gram på linen og gik ned på midtermolen og fiskede derfra ved sluseportene. Jeg kastede 3 gange ud på tværs over "strømfaldet" og lod så pirken drive med strømmen og synke samtidigt, hvorefter jeg langsomt spinnede linen ind. I 3. kast lod jeg også pirken drive, men kort efter fik jeg et meget tungt hug.\nJeg benyttede min "gedde-stang", som er noget kraftig til mulig hornfiskeri, hvorfor jeg kunne se på bøjningen af stangen, at der var tale om andet end en hornfisk. Jeg troede først, at det var en havørred af pæn størrelse, men den "gik" ikke ud af vandet, men fortsatte tungt nede i strømmen.\nJeg pumpede fisken ind mod mig, samtidigt med at jeg kaldte på en af de andre fiskere, da jeg ikke havde taget mit fangstnet med.\nPludselig var jeg omringet af en tilskuer, der, ligesom jeg selv, måbende kunne se, at jeg kort efter landede en flot torsk på 78 cm lang og 3,1 kg. tung. En fik fisk, som efterfølgende kom hjem i fryseren og senere afleveret til bekendte, som kan lide at spise fisk, som ikke kommer fra fiskemanden;-)\nSkøn dag på Furesøen\nSkøn dag på Furesøen med omkring 60 aborrer og en enkelt gedde.\nHele dagen brugt på Store Kalv.\nVi høstede 11 fisk af fiskene - 6 til min makker og 5 til mig. Lige til vidunderlig grillsnack af denne fantastiske spisefisk.\nKnæk og bræk - Torben Normark Hansen\nMere gedde fra Furesøen\nDen 17. maj 2017 var jeg igen på Furesøen. Jeg fik båden i vandet ved Holte Sejlklub og stævnede ud på Store Kalv, hvor jeg tilbragte hele formiddagen uden at få bid. Jeg besluttede herefter at sejle ud på selve Furesøen og så ned langs østsiden ned mod badestedet i bunden af Furesøen. Jeg sejlede således på 15 - 20 meter vand, også uden at mærke et eneste bid. Nu var jeg for alvor desperat, hvorfor jeg sejlede retur til den nordlige del af Furesøen og derefter mod vest over mod Furesøbadet.\nEfter ca. 100 meters sejlads, fik jeg kl. 1330 et solidt hug, så jeg hurtigst muligt fik halet de 2 øvrige stængers woblere ind. (jeg fiskede med 3 stænger) efterfølgende fightede jeg så fisken, der kom i nettet, vejet efterfølgende til ca. 7 kg. målt til 91 cm lang. Efter foto blev den skånsomt igen sat ud i søen. Derefter fortsatte jeg over mod Furesøbadet og vendte derefter båden og så retur mod Store Kalv. Jeg fiskede på ca. 16 meters vand.\nOmkring kl. 1440 fik jeg igen et hug, denne gang så kraftigt, at jeg måtte lade båden sejle for at holde linen stram på fisken, der blev fightet med højre hånd og med venstre hånd fik jeg de 2 øvrige liner hevet ind. Så kunne jeg koncentrere mig om fighten. Fisken ville ikke umiddelbart overgive sig, så der gik lige et par minutter, inden at den kunne landes. Fisken var blot 86 cm lang og vejede ca. 6 kg. Efter fotos kom fisken igen skånsomt tilbage i søen. Således blev en truende 0 dag vendt til en 2+ dag:-)\nLækker tur på Farum Sø\nHavde sgu´ lige en lækker tur på Farum Sø fredag den 12. maj 2017.\nDer kom 5 gedder i båden og de største var 7,4 og 4,6 kilo.\nHvert forår tager jeg over til Ejby på Vestfyn, for at få serviceret min campingvogn.\nNår vi nu er kørt her over, bliver vi ofte nogle dage på Ronæs Camping, som ligger lige ned til Gamborg Fjord, syd for Middelfart og i forbindelse med Lillebælt.\nEt godt fiskested, som tiltrækker mange lystfiskere fra nær og fjern.\nHer fik jeg dette stykke sølvtøj på 50 cm, fanget på en hvid "sømmet" gennemløber.\nVar egentlig ude for at fange hornfisk, men det var da en god erstatning, da jeg ikke har set skyggen af en horfisk her, i den tid jeg har fisket her.\n1. maj er for os lystfiskere hvad 16. maj og 1. oktober er for jægerne. Gedde-premiere!\nJeg tilbragte dagen i godt selskab på en mindre nordsjællandsk skovsø, som er kendt for sine mange, dog overvejende mindre, gedder og i øvrigt dejlige natur.\nDagen startede fint med en gedde i 6. kast på den trofaste Reflex-spinner. Også den originale Buster Jerk viste sig brugbar.\nEn skøn dag, der dog gav lidt vind i håret, hvis ellers man har sådan noget.\nGedde-premiere i blæsevejr på Furesøen.\nFik en 98 cm lang og 9,0 kilo tun gedder, som tog på en Westin wobler. Det er ny personlig rekord!\nGedde-premiere i Nordsjælland\n1.maj var jeg til geddepremiere i nogle søer i Nordsjælland.\nMasser af liv blandt isfugle, gæs og svaner. Men også gedder.\nI 3. kast en flot gedde på 76 cm - taget på en gedde-jig.\nDerefter 2 mere på blå Refleks\nFantastisk solrig og stille dag.\nFra Erik Winther\nJeg havde inviteret inviterert 3 af mine gode fiskekammerater på fiskeweekend i mit sommerhus ved Rødby i weekenden den 29./30. april 2017.\nVi fangede i alt 4 havørreder ind i mellem al den gode mad og drikke.\nJeg fik en fin, fin havørred på 70 centimeter og 3,4 kilo.\nDet er ny personlig rekord for mig, så det var en rigtig god weekend.\nEn god tur op den svenske sydkyst\nSkulle afvikle noget restferie, og tog derfor et par timer ud på en tur på kysten.\nDet skulle vise sig at være en god ide, for efter ca. 20 minutters fiskeri huggede en god fisk, som gik dybt og tungt.\nDen tog flere udløb og var inde og vende flere gange men til sidst gled den dog i nettet – en dejlig havørred på 76 cm og 4,5 kilo.\nJeg var lige en tur på Møn sammen med Frederik. Jeg fik en fin havørred på 63 centimeter, mens Frederik fik sig en rigtig fin debut-kystørred på 2,8 kilo og 64 cm.\nNB: Tobiserne er ikke kommet endnu.\nSes derude - Bjarne Frederiksen\nBjarne med 63 cm havørred\nFrederik med debut-havørred på 2,8 kg\nHer er en af de gedder, som satte tænderne i min agn her i marts måned.\nDen målte vejede 12,1 kilo men målte kun 111 cm, så det var noget af en tyksak.\nKæmpe-hvilling fra Øresund\nJeg blev inviteret med på Erik Winthers herretur på Øresund med Juventus, søndag den 26. marts 2017.\nForåret viste sig fra sin næsten fine side.\nDog startende med tåge og havgus og 5 grader på land men sluttende med 15 grader og sol.\nPå vinterens havture havde jeg luret lidt fif fra Niels Godsk.\nSå den sorte ophænger gav mig en ny PR. på Sundet - 43 cm hvilling.\nHilsen Ole Basse\nMin svenske sø\nJeg tog sammen med min gode kammerat André på en hurtig tur til min svenske ødegård.\nJeg havde inviteret ham med, så han kunne opleve premieren ved Mörrumsåen med al dens fest og farver og folkelighed.\nInden da skulle vi have fredagen til at gå og hvad var da mere passende, end at fiske lidt gedder i den lokale sø, hvor jeg har en båd liggende.\nEt par timers fiskeri blev det til efter at have soigneret båden, som havde ligget en lang vinter uden opsyn.\nLidt dørgen frem og tilbage resulterede i et par fine forårsgedder og endnu højere humør i båden.\nMörrum by var i festhumør! den 77.ende premiere for fiskeriet i Mörrumsåen blev skudt i gang med en kanon og en masse tilskuere kunne se mange fine fisk hugge på fluefiskernes fluer. Altid fornøjeligt!\nHvad gør man på en rigtig fin forårsdags formiddag i marts, inden man skal på arbejde? Man tager naturligvis ud at fisker! Og hvorfor ikke gøre det nogenlunde tæt på arbejdspladsen? Tjek. Valget faldt på de indre voldgrave rundt om Kastellet, hvor jeg har fiskekort til.\nSammen med Kim Lundager, som er både arbejdskollega og "fiskekollega", fristede jeg voldgravens gedder denne dag med alskens lækkerier i form af døde sild fra Øresund, hårde jerkbaits, bløde gummiagn og klassiske Reflex-spinnere.\nLige meget hjalp det - der var intet liv i vandet denne dag. Men som altid dejligt at fiske i historiske omgivelser midt inde í landets hovedstad med nysgerrige motionister, turister og kontrollernde soldater som tilskuere.\nAlt blev afprøvet i et forsøg på at friste gedderne, men lige meget hjalp det. Men jeg kom ud til vandet - dét var vigtigt!\nFødselsdag på Farum Sø\nFejrede fødselsdag på en smuttur til Farum Sø med et lille woblersortiment.\nMinsandten om ikke en fin fisk huggede på en westin wobler fisket på en let aborrestang.\nGod oplevelse med flex på klingen, 7,5 kilo gedde sat ud igen.\nFlue-session på Bornholm\nMarts - uge 10\nJeg var i sidste uge heldig nok til tilbringe hele ugen på Bornholm! De første 3 dage stod på benhårdt fiskeri og fra onsdag startede det vi egentlig var kommet for, nemlig sessionbornholm.\nSession er en sammenkomst for fluefiskere og foregår normalt på Møn men nu også på Bornholm.\nFiskeriet var jævnt svært i løbet af ugen. Jeg var så heldig at jeg ikke havde en eneste dag uden fisk også selvom lørdag kun bød på en times fiskeri.\nFiskene bestod for det meste af nedgængere og også nogle fine af slagsen.\nImellem alle nedgængerene blev der taget nogle enkelte mindre blankfisk men også to flotte overspringere på 62 & 64.\nSidste dag skulle selvfølgelig også bruges på lidt fiskeri før vi skulle med færgen.\nVi fiskede en plads med gode forhold og vi havde hørt om godt fiskeri dagen før.\nVi havde dog ikke meget held men blev underholdt af nogle spinnefiskere der hev fisk i land.\nTiden var ved at rende ud og troen på en sidste fisk var væk.\nBedst som jeg står i mine egne tanker og samler linen op efter et kast kan jeg mærke modstand i den anden ende. Fluen havde fået lov at synke lidt og der var meget blæretang i området så da de første dybe sig forplantede sig i stangen vågnede jeg for alvor.\nFisken var tung men var ikke super eksplosiv i starten så tanken faldt lidt på en nedgænger. Dog gik der ikke længe før den tog det første spring og så var jeg ikke længere i tvivl. Det var den blanke fisk jeg havde ventet på. :) krogen sad helt ude i snuden så jeg fik travlt med at få fisken i land. Heldigvis kunne jeg ret nemt få et solidt greb om halen og så gjorde det ikke noget at krogen faldt ud på vej mod land. :) Fisken målte hele 69cm og er en af de største havørred jeg har fået på flue. :) Så turen der næsten ikke kunne blive bedre, blev alligevel bedre 45 min før vi sad på færgen. Jeg tog hjem med en helt anden ro i kroppen og de mange timers kamp på kysten var forløst!\nTight Lines - Lucas\nVar i sommerhuset på Lolland denne weekend.\nMåtte lige nede og fiske 3 timer lørdag formiddag.\nStartede med at få 2 havørreder på omkring de 40 cm.\nDa der ikke skete mere skiftede jeg plads og det kunne godt betale sig!\nDet blev til en på 65 cm. Og en mistet.\nSå alt i alt en god formiddag.\nEn fin tur på Sundet\nJeg var på havtur tirsdag den 7. marts 2017 fra kl. 0900 til kl. 1500 ombord på Hanne Berit fra Elida-rederiet. Vejret var fint hele dagen. Skipper sagde, at 150 til 200 gram burde være nok. Jeg valgte at sætte 200 gram på. Jeg fangede 65 slid, en hvilling, 5 torsk, hvoraf jeg gav en anden 2 af torskene, så kunne jeg komme hjem med min kvote på 3 torsk (stegetorsk).\nHilsen fra Tommy Fejrskov\nTest af OLR kystwoblere\nEfter at have købt OLR (Ole Rådhede, red.) woblere skulle kysten lige besøges. På andet spot fik jeg i første kast en føler.\nJeg nåede lige og sige til min fiskemakker: "der er fisk hér" - så huggede en fisk.\nEfter endt fight kunne jeg nette en fin 72 cm lang og 3,5 kilo tung fisk taget på min svenskerflue igen.\nNiels ventede en hel lang vinternat foran Hvidovre Sport for at sikre sig de maksimale 3 stk. OLR-woblere pr. kunde.\nLækker meterfisk fra det brakke på hjemmelavet agn\nLørdag den 4. marts 2017 tog Toke Troelstrup og jeg af sted mod det sydsjællandske. Fiskeriet har varieret end del hen over vinteren, men generelt har der været fisk at finde. Nogle dage endda mange!\nVi startede fiskeriet i et område, som på mine seneste ture har vist sig særdeles produktive, men det var tydligt fra starten, at gedderne var præget af, at vinden om natten havde vendt sig i øst, og havde trukket kulde med op. De fulgte, men var ikke meget for at åbne munden. Jeg fiskede med én af mine hjemmelavede jerkbaits/sliders i geddefarve, som har en meget voldsom side-til-side gang. Disse har jeg vægtet, så de er suspending, men skønt vi kun fiskede på godt en meter vand, har jeg erfaret, at det giver flere kontakter, hvis agnen kommer tæt til bunden. Derfor hængte jeg et pærebly på syv gram i hægten.\nEfter en del kast og fine følgere i mellemstørrelsen, dukkede en større fisk pludselig op efter agnen ved bådsiden, og vi fik begge nærmest øjenkontakt med dyret, i det øjeblik den indhalerede agnen.\nI det klare vand, kunne vi tydeligt se, at den kun en enkelt spids af den bagerste trekrog sad i kæbevinklen, så den blev holdt forsigtigt men bestemt, til det store net omsluttede den.\nGedden målte 106 cm og vejede prik 8 kilo. Ikke min største fra brakvandet, men min første meterfisk i år. Herligt!\nResten af dagen bød på en masse følgere, men fortsat langt mellem huggene. Toke holdt sig til sine super lækre hjemmelavet shads, og skønt jeg skiftede lidt mellem forskellige af mine agn, var der tydeligt mest kontakt på jerken i naturlige farver.\nDagen endte med otte gedder til mig og fire til Toke. Alle fanget på vores hjemmelavede agn, hvilket bestemt beriger oplevelsen. Faktisk har jeg ikke fisket med købte agn de sidste to år, og jeg har ikke følt, at jeg har fanget mindre end tidligere, snarere tværtimod.\nHvis du har lyst til at følge mit arbejde med agnproduktion, er du velkommen i min gruppe: JB-Baits på Facebook.\nAf Johannes Bang\nGeddefiskeri i historiske omgivelse\nJeg fik min fiskedebut i dag på Kastellet, som jeg har erhvervet mig fiskekort til efter at have stået på venteliste i et års tid. Voldgraven bevogtes jo af Gardere fra Den Kongelige Livgarde, så jeg fulgte alle reglerne til punkt og prikke!\nNåh, jeg havde en dejlig formiddag på Kastellet, hvortil jeg ankom ca. kl. 0730. Efter at have anmeldt min ankomst og tilstedeværelse på voldene hos Vagtkommandøren, fik jeg anvist et parkeringsområde, hvor jeg kunne parkere gratis (FEDT) ellers ikke normalt tilladt.\nJeg pakkede mit grej ud, tog 2 grejkasser med, sammen med nettet og afkrogningsmåtten og begav mig ud til Norgesporten, hvor jeg startede og gik "med uret rundt" på voldene.\nAllerede i 3 kast kl. ca. 0800 var der fast fisk, en fin gedde på ca. 64 cm og med en pæn rund mave.\nDen gav en fin fight og der var tilskuer til fighten og landingen. Der blev endda klappet, da fisken ganske uskadt blev forsigtigt sat tilbage i vandet.\nAllerede igen kl. 0840 var der fast fisk på. Denne gang tog fighten lige lidt længere tid, idet fisken huggede nærmest, da agnen landede i vandet efter et godt kast langs med voldgraven. Efter 2-3 minutters fight blev fisken landet nænsomt og lagt på afkrogningsmåtten og målt til ca. 72 cm og vejet til 2,48 kg. En rigtig flot fisk med fine farver og også en pæn rund mave.\nAllerede igen kl. 0840 var der fast fisk på. Denne gang tog fighten lige lidt længere tid, idet fisken huggede nærmest, da agnen landede i vandet efter et godt kast langs med voldgraven. Efter 2-3 minutters fight blev fisken landet nænsomt og lagt på afkrogningsmåtten og målt til ca. 72 cm og vejet til 2,48 kg.\nEn rigtig flot fisk med fine farver og også en pæn rund mave.\nSå var dagen jo næsten reddet, men jeg havde lovet "lillemor" at køre en tur til ILVA og handle, så jeg havde besluttet mig for at slutte omkring kl. 1200.\nInden afslutningen på fisketuren, var jeg kommet hele vejen rundt og nord for Norgesporten kl. 1117 kom dagens 3. fisk på krogen. en flot gedde på ca. 77 cm.\nDet gav også en fin fight og igen her, var der tilskuer på, det var turister, som lige "fik sig en på opleveren". Også denne fisk blev behandlet efter alle regler på Kastellet og nænsomt udsat igen.\nDet var en sjov dag, Spætten blev også set og hørt. Slutteligt mangler jeg blot at sige, at jeg kun brugte en Pig-Shad Junior med en Shallow-rigning uden modhagere.\nStarten på året har været en smule frustrerende for søfiskeren, i hvert fald for den afart af racen, der ynder at frekventere de mindre søer omkring København. Frost og tø har vekslet på en måde, så perioderne med åbent vand har været begrænsede, selv om vi egentlig ikke har haft streng vinter for alvor.\nJanuar var mere eller mindre umulig og midten af februar ligeså. Mandag den 27. februar havde jeg tid til et fyraftenssats på Lyngby Sø og var sikker på, at der ville være isfrit. Det holdt stik. Woblerne blev søsat og små tre timers fiskeri, indtil skumringen satte ind, gav seks gedder med den største på 5,8 kilo.\nSå kan man da godt melde sæsonen for påbegyndt. Fiskeriet på Lyngby Sø er en underlig størrelse.\nMin erfaring er, at gedderne først for alvor er på finnerne, når det tør tilstrækkeligt efter en lidt længere islægning. Det lod altså til at holde stik i dette tilfælde. Så var frostperioden midt i februar trods alt godt for noget...\nNy PR-torsk til Simon\nJeg var en af de heldige, som var med ombord på skibet Fyrholm på foreningens havtur på Øresund fredag den 17. februar 2017.\nDet var en rigtig god tur med torsk til alle og den største til mig! Den vejede 9,3 kilo og målte 99,1 cm. Min hidtil største torsk. Jeg skal med på de næste ture, for jeg SKAL fange en torsk på over 10,0 kilo...\nKnæk og bræk - Simon Hansen\nEn herlig solbeskinnet dag på Øresund skænkede mig denne 10,8 kilo tunge torsk.\nEn del af weekenden blev kommet i hu på Bagsværd Sø. Turen skulle have gået til Lyngby ditto, men der var is på. Alternativet befandt sig så lige ved siden af. Hvorfor der er is på den ene sø og ikke på nabosøen, må klogere personer end mig svare på.\nHvorfor man tager ud i et par plusgrader med bidende vind fra øst og en blanding af hagl og slud i perioder, ved jeg ikke, om nogen kan svare på.\nEller også indfandt svaret sig søndag eftermiddag, da vi landede en smuk vintersandart på 5,4 kilo.\nDen indre køkkenchef fik en ordentlig en med den mentale stegepande, og så blev fruen sat forsigtigt retur, så hun kan føre slægten videre til maj.\nSå er det til at leve med, at det i øvrigt kun blev til et par pjevsegedder.\nGedder kan som tommelfingerregel ikke lide østenvind om vinteren. Kloge fisk.\nJeg var med Farum foreningen på Øresund og prøve det nye KVOTEFISKERI.\nFik fem fine småtorsk, de 4 med rogn, og udsatte en del uskadte fisk i havet eller over i de andres kurve.\nDet var en fin tur, og dejligt overkommeligt at rense fisk da jeg kom hjem.\nKanondag på kysten\nKanondag på kysten gav en flot havørred på anslået 70 cm og over 4,5 kilo. Gedden vejede ca. 5,0 kilo. De næste der er heldige og fange dem må veje mere nøjagtige med vægten ;-)\nI mangel af tiltro til at søerne ville være isfrie, blev søndagen tilbragt ved Store Vejle Å. Målet var lidt motion og frisk luft og så ellers at få øvet os i at fiske med bombardaflåd. For enden af det hele forsøgte vi os med rejeimitationer i forskellige kulører.\nVi fik, syntes vi selv, helt godt styr på teknikken, som tiden gik, men aborrerne var overhovedet ikke enige.\nHeldigvis kan man ikke høre fisk grine. Da der endelig var hug, var det en ganske anden slags fisk, som havde ladet sig overbevise om imitationens ægthed.\nEn havørred på lige godt 4 kilo.\nSådan en kæmper helt godt, skal vi hilse og sige. Vi fik den først i nettet i fjerde eller femte forsøg.\nMen vi mener at kunne slå fast, at vi drog hjem med latteren på vores side.\nPragt-kysthavørred og ny PR\nLørdag var en lidt atypisk tur på mange måder. Jeg havde besluttet mig for at blive hjem-me. Vinden var for heftig på Nordkysten og for kedelig på Stevns. Men da en kammerat ringede og fik nævnt en fisketur kunne jeg alligevel ikke blive hjemme.\nVi kørte først til Sydstevns.\nSelv om vinden ikke var for slem skulle det vise sig at vandet var helt grumset.\nPresset på tid tog vi nordover for at finde mere klart vand.\nVi besøgte et par steder hvor vi kunne tjekke vandet og fandt grænsen mellem det klare og grumsede.\nVi gik i gang med fiskeriet.\nMen udover en lille smule grums var vandet helt fladt. Ikke de forhold jeg helst vil fiske under, men man må tage hvad man kan få.\nVi fiskede igennem og som altid når jeg fisker Stevns fiskede jeg en masse vand af.\nJeg skulle lige op og prøve en pynt der før har leveret gode fisk om vinteren. Og denne gang var ingen undtagelse.\nEn hvirvel afslørede en fisk og 3 kast efter bed den fast.\nIngen tvivl om at det var en pæn fisk men fighten var ret udramatisk og hurtigt overstået.\nJeg kunne lande den relativt hurtigt og kunne konstatere at det var en ny PR. Vi så ellers ikke skyggen af fisk. Men det gjorde ikke så meget. Fisken var 72 cm og 4,3 kilo.\nKnæk og Bræk - Lucas Msiska


Skrevet af Nina Bro den 17. maj 2022 . Skrevet i Huden.\nEADV: Bedre sygdomskontrol ved atopisk eksem (AD) vil spare både patienter og samfundet for store sociale og økonomiske omkostninger, viser stor europæisk real world-undersøgelse.\nJo sværere AD og des mere kløe og des større er de sociale og økonomiske konsekvenser for patient og samfund. Det tyder en ny undersøgelse blandt AD-patienter i 28 europæiske lande på. I alt 1.434 patienter fra 12 år og op, som er diagnosticeret med atopisk eksem og er kandidater til systemisk behandling, indgår i studiet.\nForskerne har analyseret patienternes selvrapporterede data vedrørende brug af sundhedsvæsenet (HCRU), personlige omkostninger til medicin per måned (OOPE) samt sygdommens betydning for patientens arbejde (WPAI), og de finder måske ikke overraskende, at sværhedsgraden af AD og kløe kan forbindes direkte til nedsat arbejdsevne, store personlige udgifter til medicin og øget brug af sundhedsvæsenet. Eksempelvis ser man, at patienter med moderat til svær AD rapporterer, at deres produktivitet på arbejdet er nedsat med henholdsvis 39 og 43 procent, og de har på grund af sygdom et fravær på henholdsvis 10 og 15 procent.\nModerat til svær kløe er i studiet forbundet med nedsat arbejdsproduktivitet med henholdsvis 34 og 48 procent, og kløe er desuden årsag til 10-13 procents fravær på arbejdet i de to grupper. Patienter med moderat til svær atopisk eksem havde desuden kontakt til sundhedsvæsenet to til tre gange mere i løbet af et halvt år end patienter med mild AD, op personlige omkostninger til medicin på hvad der svarer til en til 100 til 1.300 kroner om måneden.\nIfølge forskerne vil data fra studiet kunne bruges til at beregne kosteffektivitet ved nye behandlinger til atopisk eksem.\nDeltagere i studiet er patienter fra MEASURE UP-studierne, hvor de har modtaget behandling med Rinvoq (upadacitinib). I forbindelse med dette studie angiver størstedelen at have moderate til svære hudgener (64,6 procent ud af i alt 1.428 patienter) og 66,8 procent ud af 1.426 patienter angav at have moderat til svær kløe.\nSe abstract nr. 585 fra studiet i abstractbogen fra EADV Spring Symposium via linket her.


Sådan oprettes og gendannes automatisk gendannede filer i Word\nOffice Products Flere...Mindre\nI denne artikel beskrives, hvordan Microsoft Word opretter og gendanner automatisk gendannede .asd-filer (kaldes Automatisk lagring i Word 7.x), når du markerer afkrydsningsfeltet Gem oplysninger til automatisk gendannelse hvert <n> minut. (Find denne indstilling ved at klikke på Indstillinger i menuen Funktioner, og klik derefter på fanen Gem).\nBemærk! Automatisk gendannelse og Automatisk lagring erstatter ikke kommandoen Gem. Du bør gemme dit dokument regelmæssigt med kommandoen Gem, samt når du er færdig med at arbejde på det.\nAutomatisk gendannelse er kun effektiv i forbindelse med ikke planlagte afbrydelser som strømafbrydelser og nedbrud. Automatisk gendannede filer er ikke udviklet til at blive gemt i forbindelse med planlagt logoff eller almindelig lukning af computeren.\nAngivelse af placeringen af .asd-filer\nHvis du ikke angiver et sted, hvor automatisk gendannede filer skal gemmes, placerer Word dem i en midlertidig mappe.\nDu kan angive placeringen af .asd-filer ved at benytte følgende fremgangsmåde:\nKlik på Indstillinger i menuen Funktioner, og klik derefter på fanen Filplaceringer.\nBemærk! I Word 2007 skal du benytte følgende fremgangsmåde for at åbne dialogboksen Filplaceringer:\nKlik på Avanceret i venstre rude.\nKlik på Filplaceringer i sektionen Generelt i højre rude.\nKlik på Filer til automatisk gendannelse i boksen Filtyper.\nBemærk! Klik på Automatisk lagring i Word 7.x.\nAngiv navnet på den mappe, som Word skal placere gendannede dokumenter i.\nHvis der skal oprettes en ny mappeplacering, skal du klikke på Opret ny mappe, skrive navnet på den nye mappe, klikke på OK og derefter klikke på OK for at afslutte.\nWord 97 og nyere versioner af Word: Navngivningskonventionen for automatisk gendannede filer i Word er "Automatisk gendannet <dokumentnavn>.asd", hvor <dokumentnavn> er dokumentets filnavn.\nWord 7.x: Navngivningskonventionen for filer til automatisk lagring i Word er ~Wra####.asd, hvor #### er et tal, der genereres vilkårligt af Windows.\nÅbne gemte filer\nNår du starter Word, søges der efter .asd-filer. Hvis Word finder nogle filer, gør programmet følgende:\nOmdøber hver enkelt .asd-fil til <dokumentnavn>.wbk. I Word 7.0 SR-2 eller nyere version er filtypenavnet .wbk.\nBEMÆRK! Tallet #### er muligvis ikke det samme som .asd-filnavnet, da Word undgår navngivningskonflikter med eksisterende .bak-filer.\nÅbner alle automatisk gendannede filer.\nSletter den automatisk gendannede fil ("Automatisk gendannet <dokumentnavn>.wbk" eller filen ~Wra####.bak), når du gør et af følgende:\nGemmer den gendannede fil.\neller Lukker den gendannede fil uden at gemme den.\nNår filer omdøbes\nWord omdøber de automatisk gendannede filer i tilfælde af, at programmet hænger (holder op med at reagere), når den automatisk gendannede fil åbnes. Næste gang Word startes, kan du se følgende symptomer.\nMicrosoft Office Word 2007, Microsoft Office Word 2003 og Microsoft Word 2002\nWord starter, og i ruden Dokumentgendannelse vises de tilgængelige filer, som Word har gendannet. Efter filnavnet vises en statusindikator, der angiver, hvad der er foretaget med filen under genoprettelsen. Statussen Originalt dokument angiver den originale fil baseret på den sidste manuelle lagring. Statussen Gendannet er den fil, der er gendannet under genoprettelsesprocessen, eller den fil, der blev gemt under en automatisk genoprettelsesproces. I opgaveruden Dokumentgendannelse kan du åbne filerne, se de reparationer, der er foretaget, og sammenligne de gendannede versioner. Du kan derefter gemme den version, du vil bruge, og slette de andre versioner eller gemme alle de åbne filer for at gennemgå dem på et senere tidspunkt.\nWord starter. Hvis Word har registreret en gendannet fil, åbnes dokumentet, når Word starter. På titellinjen vises dokumentet som <oprindeligt filnavn> (Gendannet). Du har nu mulighed for at gemme filen under det oprindelige filnavn eller under et andet navn.\nFilen <filnavn> er beskadiget. Dele af dokumentet kan muligvis gendannes. Vil du forsøge at gendanne dokumentet nu?\nHvis du klikker på Ja, forsøger Word at gendanne hele eller dele af filen. Hvis du klikker på Nej, forbliver .wbk-filen i mappen til automatisk gendannelse.\nWord omdøber de automatisk gendannede filer, hvis et program hænger (holder op med at svare), når du åbner den automatisk gendannede fil. Hvis der opstår et problem, som beskadiger filen til automatisk lagring, kan du stadig gendanne dit arbejde ved hjælp af filen ~Wra####.bak, der findes i mappen Automatisk lagring.\nNår Word har omdøbt .asd-filerne, åbner programmet ikke automatisk .bak-filerne, og du bliver derfor nødt til at åbne dem manuelt ved at klikke på Åbn i menuen Filer. Hvis du vil have vist alle .bak-filerne, skal du skrive ~wra*.bak i feltet Filnavn.


Alt inden for entreprenørarbejde nær Horsens | Indhent et tilbud\n20 82 64 02 hn@htn-entreprenor.dk\nVi har bred erfaring med entreprenørarbejde og vi kan udføre det med minimal belastning på omgivelserne. Vi har både store og små maskiner. Vores medarbejdere udfører opgaven professionelt og kvalitetsbevidst - uanset opgavens størrelse.\nVi hjælper dig med alle former for entreprenør opgaver både som hovedentreprenør og som underentreprenør.\nStærke kompetencer og stærke maskiner\nVi har kompetente medarbejdere, som hælper dig under hele processen. Vi har fokus på, at du skal være tilfreds. Vi har mange års erfaring med entreprenøropgaver, hvor både private, erhverv og kommunale institutioner har fået leveret et kvalitetsbevidst resultat.\nVi har maskiner i alle størrelser, som kan løse enhver opgave. Uanset hvad du skal have i jorden, så kan vi grave det ned. Vi bygger fundamenter til nye huse, vi flytter vejkryds, vi laver nyt fortorv, vi graver springvand ned i gågaden, vi laver legepladser, vi laver tilbygninger og kældre.\nVi hjælper dig med anlæg af græsplæne og plantning af hæk. Vi kan klippe din hæk, og vi kan grave dine buske og træer op. Vi kører alt affald væk og efterlader din have, som du selv ville have gjort det.\nVores tilfredse kunder er vores bedste reklame\nHTN Entreprenør ApS\nHenrik T. Nielsen


[Navn udeladt] sendte samme dag en e-mail til konkursboet, hvori det anføres: ”Jeg foretrækker, at I stævner SKAT - så får vi en endelig afgørelse.” E-mail af 2. september 2013 fra [navn udeladt] til konkursboet er vedlagt som bilag 4.\n”Konkursboet afventer, at SKAT fremsender en begrundet afgørelse, som kan danne grundlag for en klage til Landsskatteretten, eller at SKAT selv fremsender klagen af den 3. juli 2013 til Landsskatteretten.”\n”Spørgsmålet i sagen er, hvornår et momskrav kan anses for stiftet, når momsperioden ordinært udløber efter der er afsagt konkursdekret for en virksomhed.\nDette udgangspunkt er vanskeligt at fastholde når afgiftsperioden krydser en fristdag og et konkursdekret, idet der ved konkursdekretet stiftes en ny juridisk enhed, nemlig et konkursbo. SKAT Jura er enig med det af Skatteankestyrelsen anførte om, at ”Det fremgår imidlertid hverken af konkurslovens, momslovens eller opkrævningslovens bestemmelser, hvornår et krav på positiv eller negativ moms anses for at være stiftet i en konkurssituation.”\n”Selskabets momsregnskab for maj 2013 må således løbe fra 1. maj 2013 og senest til dagen for afsigelse af dekret, hvilket var den 15. maj 2013.” Baggrunden for denne antagelse er sandsynligvis, at SKAT i DJV afsnit D.A.20.1.1. beskriver, hvorledes der skal forholdes registreringsmæssigt i forbindelse med en virksomheds konkurs, og i denne forbindelse er der lagt vægt på konkursdekretet. Det fremgår ligeledes, som nævnt ovenfor, af DJV afsnit D.A.20.5.2.1., at når der afsiges konkursdekret over en momsregistreret virksomhed, skal de momspligtige leverancer, der er foretaget indtil konkursen, henføres til virksomhedens momsregnskab og medregnes til momsgrundlaget for tiden indtil konkursen. Dette ses forudsætningsvist ligeledes at være lagt til grund af Skatteankestyrelsen, at der hermed tænkes på datoen for konkursdekretet. Der kan i denne sammenhæng henvises til Landsskatterettens afgørelse af 04.04.2017, Journal nr. 14-1073333, og Poul Sørensens artikel i Juristen 1976.496, hvor der herom skrives således:\n”Afgifter vedrørende de indtil konkursens begyndelse udførte arbejder og leverancer skal principielt henføres til skyldnerens afgiftsregnskab for tiden før konkursens begyndelse. Denne afgift er som nævnt et simpelt krav. Hvis disse arbejder og leverancer ikke fuldt ud er blevet faktureret inden konkursens begyndelse, bør der foretages en særskilt fakturering af værdien af den resterende del af de igangværende arbejder, således at opgørelsen baseres på stadeværdien pr. datoen for konkursbegrebets afsigelse med fradrag af de indtil da eventuelt fakturerede a conto-beløb. [...]Afgiften vedrørende arbejder og leverancer, der efter konkursdekretets afsigelse foretages af boet, skal herefter fyldestgøres som massekrav.”\n”Uanset om konkursboet efter virksomheden har leveret en vare eller en tjenesteydelse, indtræder afgiftspligten på det tidspunkt, hvor leveringen eller faktureringen finder sted, jf. momslovens § 23, stk. 1 og 2, og det er oplyst, at bogoplagene er leveret og faktureret efter konkursdekretets afsigelse.”\n”Når der afsiges konkursdekret over en momsregistreret virksomhed, skal de momspligtige leverancer, der er foretaget indtil konkursen, henføres til virksomhedens momsregnskab og medregnes til momsgrundlaget for tiden indtil konkursen.\nFor de leverancer, som konkursboet foretager, sker både levering og fakturering som udgangspunkt efter afsigelse af konkursdekret. For disse leverancer skal momsen som hovedregel indgå i konkursboets momstilsvar for den periode, hvor fakturering er sket.”\n”I henseende til modregning i konkurs anses krav på positiv eller negativ moms som stiftet ved den momsudløsende begivenheds foretagelse. Se ML § 23. ”\n”Hvad angår det principielle spørgsmål om stiftelse af momskrav, har vi draget parallel til spørgsmålet om stiftelse af krav på indkomst- og formueskat og i denne forbindelse henvist til højesteretsdommen i U1985.619. Vi har derimod ikke ‐ som Lars Buhl hævder, vi har ‐ givet udtryk for den opfattelse, at fristdagen ikke skulle kunne føre til, at den løbende afgiftsperiode afbrydes. Som nævnt har vi slet ikke i vor artikel om dommen i U1986.369 beskæftiget os med dette spørgsmål.\nI øvrigt har vi fra første færd indset, at diskussion med dommen i U1986.369 som udgangspunkt uvægerlig vil give næring for en sag med spørgsmålet om fristdagsafbrydelse af momsperioden som hovedtema. En sådan sag ført igennem til Højesteret må vel imidlertid alle ‐ herunder Direktoratet for Toldvæsenet ‐ hilse velkommen. At »konkurslovens regler om fristdag og fristdagens betydning for bestemmelsen i lovens § 94, nr. 2«, som Lars Buhl gør sig til talsmand for, skulle indeholde hjemmel til opdeling af momsperioden, må dog ‐ jfr. herved højesteretsdommen U1985.619 ‐ lades ude af betragtning. Grundlaget for fristdagsopdeling af momsperioden må under alle omstændigheder søges i momssystemet.”\nSKAT Jura skal på denne baggrund indstille, at Skatteankestyrelsen ændrer sin afgørelse således, at der i forhold til stiftelsestidspunktet for momskrav i forbindelse med konkurs mv. lægges vægt på den momsudløsende begivenheds foretagelse, jf. momslovens § 23, og ikke datoen for konkursdekretet. Da forholdene omkring den negative angivelse ikke fremgår af Skatteankestyrelsens kontorindstilling kan det ikke præcist afgøres, hvad effekten er af at lægge vægt på et stiftelsestidspunkt efter momslovens § 23, men hvis begge fordringer bestod før fristdagen for konkursen den 14. maj 2013 vil dette bevirke, at der vil kunne ske modregning efter reglen i konkurslovens § 42, stk. 1, idet begge fordringer da bestod før fristdagen.”\nDet skal indledningsvist bemærkes, at sagen vedrører perioden 1. maj – 31. maj 2013, hvorfor det rettelig er DJV 2013-1, der skal tages i betragtning ved sagens vurdering. DJV 2013-1 indeholder ikke de citerede afsnit. Det kan således ikke tillægges nogen vægt, at SKAT i en senere vejledning giver udtryk for en anden opfattelse af gældende ret, end den der var offentliggjort i den relevante periode. Det skal naturligvis ikke komme Klager til skade, at klagesagen har været under behandling i 4,5 år, og at SKATs opfattelse af gældende ret er ændret i denne periode. Dette følger tillige af de almindelige regler om ændringer af administrativ praksis, hvorefter SKAT ikke kan skærpe sin praksis med tilbagevirkende kraft. Dertil kommer, at DJV har cirkulærestatus, hvorfor det kun er borgere, men ikke SKAT, der kan støtte ret på det, der anføres i DJV. Endelig bemærkes det, at der ikke i DJV anført nogen lovregler, retspraksis eller andet til støtte for SKATs synspunkt. Der er således alene tale om en gengivelse af SKATs egen opfattelse, som selvsagt ikke bærer nogen præjudikatsværdi i sig selv.\n”§ 42. Den, som på fristdagen havde en fordring på skyldneren, kan, selv om fordringen ikke var forfalden, benytte den til modregning med dens fulde beløb over for en fordring, som da tilkom skyldneren, medmindre modregning var udelukket på grund af fordringernes beskaffenhed.”\nDet er ved Højesterets dom af 13. oktober 1997 (UfR 1997.1638 H) fastslået, at momslovens regler indebærer, at momstilsvar – positivt eller negativt – stiftes ved udgangen af en afgiftsperiode. Tilsvarende er det i Vestre Landsrets dom af 5. december 2002 (UfR 2003.717 V) fastslået, at afgiftstilsvaret for det forudgående halvår måtte anses for opstået den 1. januar.\nEt retsmedlem, retsformanden, bemærker, at i henhold til momslovens § 23 indtræder afgiftspligten som udgangspunkt på det tidspunkt, hvor levering af varen eller ydelsen finder sted. Dette retsmedlem finder, at det ud fra det oplyste må lægges til grund, at afgiftspligten for de pågældende leverancer er indtrådt inden fristdagen d. 14. maj 2013. Da SKATs krav på moms er opstået før fristdagen, og da kravet på negativ moms tilsvarende kan henføres til varekøb foretaget før fristdagen, kan der foretages modregning efter konkurslovens § 42, stk. 1. Der er ikke efter konkurslovens § 42, stk. 1, et krav om, at kravet på negativ moms skal være forfaldent til betaling på fristdagen. Dette må kunne udledes af bl.a. U 1994.308.V. Det forhold, at varekøbet er foretaget i en afgiftsperiode, der – såfremt konkursen ikke var indtrådt – ikke var udløbet på fristdagen, ses ikke at kunne føre til et andet resultat. Modregningen anses derfor for foretaget med rette.


CodeGuard - CEO David Moeller Giver os et kig på deres Cutting-Edge-webside Backup & Restore Technology\nCodeGuard – CEO David Moeller Giver os et kig på deres Cutting-Edge-webside Backup & Restore Technology\nTL; DR: CodeGuard er en tidsbesparende og præcis automatiseret sikkerhedskopieringsløsning, der indeholder differentielle sikkerhedskopier og gendannelse på fuld side. Ingen andre tjenester tilbyder dette niveau af enkelhed, samtidig med at du giver fuld sindssyn. Systemet uploader webstedsstrukturer og databaser til en git repo og sender ChangeAlert-rapporter dagligt. Brugere får besked om filer, der er tilføjet, ændret eller fjernet, og får derefter friheden til at rulle tilbage til en fungerende version af deres websted med lethed.\nEn af de mest problematiske farer, som nogen, der driver et websted, i sidste ende vil blive konfronteret med, er ikke at have en god sikkerhedskopi af deres websted, når katastrofen rammer. Måske har du ved et uheld slettet en vigtig række af filer eller databaser, måske blev dit websted hacket, eller filer er muligvis blevet opdateret, hvilket efterlader dit websted funktionssvigt og du er frustreret.\nVille det ikke være dejligt, hvis der var en enkel løsning på pludselig ødelagte websteder, en, der gjorde det muligt for webstedsejere at rulle tilbage til et tidspunkt, hvor deres websted fungerede korrekt?\n“Hvorfor var der ikke nogen måde at beskytte mig mod mig selv?”\nHeldigvis for os er der – der er CodeGuard.\nCodeGuard er en revolutionerende sikkerhedstjeneste til websteder, der er hurtig, pålidelig, automatisk og betroet til at holde styr på alle ændringer, der foretages på dit websted dagligt. Vi havde chancen for at sidde sammen med CodeGuard CEO, David Moeller (@david_moeller), for at finde ud af mere om denne glatte tjeneste.\n1 Sikkerhedskopier dækker forbrugere, små virksomheder, & Hostingudbydere\n2 Uendelig tilbageholdelse betyder nul årsag til bekymring\n3 Stressfri gendannelse af data & Reparation til webstedsejere\n3.1 Gendan processen uden CodeGuard\n3.2 Gendan proces med CodeGuard\n4 Katalysatoren til CodeGuard\n5 Afsluttende tanker om CodeGuard\nSikkerhedskopier dækker forbrugere, små virksomheder, & Hostingudbydere\nCodeGuard er mere end bare en sikkerhedskopi af webstedet – det kører git i Cloud og gør versionskontrol tilgængelig for alle. ”Det er en slags doven mand, hvor vi bare gør det for dig,” sagde David. Dets unikke differentielle backup-system giver dig mulighed for at gemme enhver ændring nogensinde foretaget på dit websted. Hvis du gendanner sikkerhedskopien fra fire dage siden, og der stadig er problemer, kan du fortsætte med at klikke tilbage til ældre versioner, indtil du finder det tidspunkt, hvor webstedet fungerer korrekt.\nCodeGuard lanceret i CloudFlires App Marketplace. Ved udgangen af 2011 sikkerhedskopierede CodeGuard ca. 10-20.000 websteder og understøttede mindst 20.000 brugere. Siden da har de samarbejdet med flere hostingudbydere, herunder RackSpace, HostGator, blandt andre, der tilbyder CodeGuard til deres kunder.\nCodeGuard-teamet arbejder utrætteligt for at beskytte websteder mod deres medfødte sårbarhed.\n”Hostingudbydere udtaler sig i stigende grad til os at samarbejde,” fortalte David os; de markedsfører dog både direkte til forbrugere eller ejere af små virksomheder samt til hosting-udbydere. Fra siden direkte til forbrugeren anslår David, at omtrent en tredjedel af CodeGuard-kunder bliver indhentet fra Google-søgninger, en tredjedel via mund-til-mund, og resten strømmer ind fra en blanding af de to.\n”Der er to store spande af kunder,” sagde han; der er de kunder, der har oplevet en hjemmesidekrise, og så er der dem, der er blevet henvist til CodeGuard af deres webhost-udbyder og leder efter en proaktiv, forebyggende sikkerhedsforanstaltning.\nUendelig tilbageholdelse betyder nul årsag til bekymring\nMed CodeGuard komprimeres og krypteres filer på S3. Webstedsejere kan vælge mellem forskellige fastlagte opbevaringsfrekvenser, som CodeGuard tilbyder, eller vælge uendelig opbevaring. Med denne indstilling indfanges og katalogiseres alle ændringer, du eller en ondsindet ekstern kilde foretager, med indstillinger, der til enhver tid kan vende tilbage til enhver tidligere version.\n”Det er en slags doven mand, hvor vi bare gør det for dig.”\nCodeGuard tilbyder fire planer at vælge imellem, afhængigt af hvor mange websteder du ønsker at beskytte. Uanset om du er en ivrig blogger eller et multisitet-multimedie-forretningskonglomerat, er der en CodeGuard-pakke, der imødekommer dine behov. Alle planer inkluderer ubegrænsede databaser, med sikkerhedskopiering og overvågning, der skal ske dagligt.\nStressfri gendannelse af data & Reparation til webstedsejere\nGendan processen uden CodeGuard\nDe fleste ejere af websteder opretholder ikke deres egne sikkerhedskopier af websteder, og de er normalt under indtryk af, at deres webhost tager daglige sikkerhedskopier. Selvom dette måske er sandt, tager en webhost typisk en fuld sikkerhedskopi af hele serveren, der huser dit websted sammen med hundreder eller endda tusinder af andre websteder.\nLad os sige, at noget på dit websted ændres torsdag aften, og du fanger det ikke på fredag, før du går hjem til weekenden. Mandag morgen kommer, og du bemærker, at dit websted er ødelagt, så du ringer til din webhost for at bede om en gendannelse. Efter ventetider, potentielt for nogen at komme til din gendannelse, får du at vide, at de kun har den nyeste server-sikkerhedskopi fra søndag aften, og at dit websted også er brudt i denne sikkerhedskopi.\nHvis du er heldig, kan du prøve at se på de senest ændrede filer på dit websted og finde ud af tingene – men hvad nu hvis den senest ændrede fil er tom eller forvirret nu?\nGendan proces med CodeGuard\nNu med det samme scenarie med et websted, der er beskyttet af CodeGuard, torsdag aften efter den daglige sikkerhedskopi, vil du få en e-mail, der rapporterer en ændring af en fil på dit websted.\nCodeGuard ChangeAlert-resumeet, når sikkerhedskopierne er kørt, hjælper med at vise, hvad der er ændret på dit websted.\nDu vil blive vist, hvilke filer der blev tilføjet, ændret eller slettet.\nCodeGuard ChangeAlert viser dig nøjagtigt, hvilke filer der er tilføjet, ændret eller slettet.\nDu behøver ikke at vente på din webhosts supportteam for at begynde at løse problemet. Med CodeGuard kan du hoppe lige ind og se på den fil, der blev ændret for at undersøge, hvad der muligvis er gået galt.\nHvis du for nylig havde redigeret denne fil og bare glemte at afslutte en linje med en semikolon eller noget langs disse linjer, kan du blot redigere filen igen og rette din fejl.\nHvis denne fil i stedet blev overskrevet af en hacker og nu ikke indeholder noget af det originale indhold, kan du ganske enkelt gendanne denne fil fra den sidste sikkerhedskopi, som CodeGuard kørte på webstedet, før den blev hacket.\nCodeGuard viser let ændringerne på dit websted over tid.\nNår du har valgt den sidste sikkerhedskopi, inden filen blev ændret, kan du vælge at udføre en fuldstændig gendannelse af webstedet, eller i dette tilfælde skal du blot gendanne den enkelt fil, der blev ændret.\nCodeGuard tilbyder flere gendannelsesindstillinger fra at gendanne hele dit websted til kun en fil.\nKatalysatoren til CodeGuard\nMens han deltog i Harvard Business School, besluttede David og en ven at konkurrere på American Inventor, et reality-tv-show for opfindere. De havde oprettet en cykelklemme, kaldet The Claw, og endte med at vinde; deres produkt blev solgt på Lowe’s og Home Depot, og det blev licenseret til en afdeling af Whirlpool, Gladiator.\nMens halvdelen af Davids sommer blev afsat til realityshowet, tilbragte han den anden halvdel med at gøre investeringsbank for store virksomheder. I løbet af denne tid besluttede David, at han ville vove sig i små virksomheder og ville gøre noget relateret til Internettet.\nCodeGuard beskytter over 250.000 websteder mod brugerfejl eller hackers bortgang.\nI 2007, efter at have taget skud for American Inventor, var der en måneds hiatus, før showet ville komme i live. David var begyndt at arbejde på et websted for deres produkt, og i den proces styrtede hans computer, og mange filer gik tabt. Han brugte enorm tid på at genskabe alt sit hårde arbejde, og det var et rod at få stedet tilbage til det normale.\n“Hvorfor var der ikke nogen måde at beskytte mig mod mig selv?” David husker at tænke. To år senere forbandt David en computer videnskabsprofessor ved Georgia Tech, der introducerede ham for en SEO-kyndig gruppe af fyre, der delte lignende horrorhistorier om små virksomheder, der faldt bytte for ondskaben med tab af webstedet.\nSpontant ødelagte websteder kan blandt andet stamme fra hackere, serverproblemer, menneskelig fejl eller ondsindede medarbejdere. Grundlæggende er websteder utroligt sårbare, og der er ingen løsning på det – eller der var først før CodeGuard.\nI aftale med denne gruppe af fyre begyndte David og hans kompis samtalen med CodeGuard, som lige begyndte som en jagt efter en løsning på websides sårbarhedsfejl.\nCodeGuard fungerer som en tidsmaskine, så du kan sikkerhedskopiere, overvåge og fortryde ændringer på webstedet.\nDavid beskrev deres oprindelige spilplan som, ”Vi er alle meget interesserede i problemet. Lad os bare starte der, ”men indrømmede,” Det var omkring et år efter, at vi virkelig startede med denne problemstilling, at vi kom til en løsning, vi virkelig kunne lide. ”\nDe begyndte at arbejde med alfa-testere for at overveje deres muligheder. Efter at have prøvet flere mulige løsninger, herunder et WordPress-plugin, kom de til en endelig idé. Deres løsning involverede FTP- eller SFTP-legitimationsoplysninger, afhængigt af det ønskede sikkerhedsniveau.\nI maj 2011 blev CodeGuard lanceret på TechCrunch Disrupt i New York City. Deres tonehøjde centrerede omkring kernekonceptet for den mulige løsning, de havde identificeret, som virkelig var et websteds backup-system i skyen med revisionskontrol.\n”Vi kaldte det en tidsmaskine til dit websted,” sagde David. CodeGuard vandt Audience Choice-prisen og viste, at der var klare muligheder med denne potentielle løsning.\nAfsluttende tanker om CodeGuard\nWorld Wide Web er et minefelt af pludselige angreb på websteder og deres dyrebare filer. Uden advarsel kan et websted blive offer for ødelæggelsen af brugerfejl, serverfald eller hacker-ondsindelighed. Som websteejer, for din egen fornuft, hvorfor ville du ikke hoppe på chancen for den ultimative fortrydelsesindstilling?\nCodeGuard har ændret webstedets gendannelses- og reparationsspil på en revolutionerende måde. 50.000 kunder oplever den ro i sindet og den sikkerhed, CodeGuard tilbyder. Mere end 250.000 websides databaser er CodeGuard-beskyttet, hvilket betyder, at deres webmastere har magten til at vende tilbage til deres ændringer til enhver tid, hvilket sparer utallige mængder tid, bekymring og stress.\nDu kan prøve verdens nr. 1-sikkerhedskopieringstjeneste på webstedet GRATIS i dag med deres eksklusive 14-dages prøveversion på enhver plan. Med CodeGuard får du mere end en sikkerhedskopieringstjeneste – du får magten til at vende tilbage til tiden og gemme den i fremtiden.\nDavid Moeller, administrerende direktør for CodeGuard\nFotokilder: commercecentral.yahoo.com; gtert.org\nCodeGuard – CEO David Moeller gibt uns einen Einblick in die modernste Backup & Restore-Technologie für Websites\nCodeGuard, el CEO de David Moeller, ens dóna un cop d’ull a la tecnologia de còpia de seguretat i restauració del lloc web de Cutting-Edge\nCodeGuard – toimitusjohtaja David Moeller tarkastelee meitä heidän viimeisimmän verkkosivuston varmuuskopiointi- ja palautustekniikkaan


Knap 90.000 danskere med formue skal med skattestigninger være med til at betale for en ny ret til at trække sig tidligere tilbage fra arbejdsmarkedet.\nTirsdag d. 18. august 2020, kl. 16.30\nRegeringen vil have aktionærer til at bidrage til at betale for retten til at gå tidligere på pension for danskere, der har været mindst 42 år på arbejdsmarkedet.\nDet skal ske ved at forøge skattesatsen for gevinster på aktier fra 42 til 45 procent for aktieindkomst over et vist niveau. Det gælder også den såkaldte kapitalindkomst på renter og lejeindtægter.\nDen liberale tænketank Cepos er meget kritisk over for forslaget.\n»Inden Arne-udspillet havde Mette Frederiksen allerede øget skatterne 17 gange. I Arne-udspillet lægges der op til fem nye skattestigninger – blandt andet at øge aktieskatten fra 42 til 45 procent. Det vil indebære, at det bliver sværere for små og mellemstore virksomheder at rejse kapital til nye investeringer. I forvejen har Danmark den næsthøjeste aktieskat i OECD. Forslaget vil koste dyrt på velstanden,« siger cheføkonom Mads Lundby Hansen fra Cepos.\nSystemet er sådan indrettet, at aktieindkomst med de nuværende satser beskattes med 27 procent af gevinster under 55.300 kroner og 42 procent af gevinsterne over denne grænse. Den høje skattesats på aktieindkomst blev sænket fra 45 procent i 2010 som en del af en såkaldte Forårspakke 2.0, som den daværende VK-regering gennemførte.\nRegeringen flagede allerede før sin tiltrædelse, at den gerne ville rulle reformen tilbage – med støtte fra både Enhedslisten og SF – med det klare formål at nedbringe forskellene i indkomsterne i Danmark.\n»Initiativet bidrager til at mindske indkomstforskellene i samfundet,« konstaterer regeringen nu i sit udspil.\nReelt er der dog ikke tale om at rulle skattestigninger tilbage. Sænkningen af skattesatsen i 2010 skabte ligevægt i den marginale skat på aktier og løn, og regeringens forslag vil sende den marginale aktiebeskatning over niveauet for indkomstskat.\nNy skattesats ændrer incitamenter\nUbalancen vil tilskynde mange virksomhedsejere til at betale en endnu større andel af virksomhedens overskud som løn frem for som aktieindkomst, påpeger Henning Boye Hansen, der er chefkonsulent i rådgivnings- og revisionsvirksomheden BDO.\n»Isoleret set medfører det en tilskyndelse for ejerledede virksomheder til at hive løn ud i stedet for udbytte, fordi det bliver marginalt dyrere at hive udbytte ud. Hovedaktionærer kan selv bestemme deres løn, så i en situation, hvor man sætter marginalskatten for aktieindkomst op, øger man incitamentet til, at man i stedet hiver løn ud,« siger Henning Boye Hansen.\nHan forklarer, at regeringens udspil vil bringe den mariginale skat for aktieindkomst op på 57,1 procent. Til sammenligning lyder den marginale skat for lønindkomst på 56,5 procent.\n»Hvis du tjener 100 kroner i et selskab og udbetaler det som løn, skal der ikke betales selskabsskat af det, fordi selskabet får fradrag for lønnen. Til gengæld skal hovedaktionæren betale 56,5 procent i skat af det, han får ud i løn,« siger Henning Boye Hansen.\n»Hvis man i stedet forestiller sig, at selskabet tjener 100 kroner og ikke udbetaler det som løn, men i stedet udbetaler det som udbytte, skal der først betales 22 procent i selskabsskat af de 100 kroner. Så er der 78 kroner tilbage, som kan udloddes, og det skal der så betales 45 procent i skat af. Det bringer den samlede skat op på 57,1 procent,« tilføjer han.\nDet er en forholdsvis lille forskel i beskatningen, medgiver Henning Boye Hansen. Han hæfter sig dog også især ved det signal, som regeringen sender til erhvervslivet ved at foreslå en tilbagerulning af en skattelettelse, som blev givet for få år siden.\n»Mest alt er det her et eksempel på det skrigende behov, der er for, at erhvervslivet kan regne med det, der bliver vedtaget. For få år siden satte man skatten på aktieindkomst ned, og nu sætter man den op igen, og hvis der så bliver blåt flertal om nogle år igen, kan man forestille sig, at de finder på at sætte den ned igen. Er der noget, erhvervslivet ikke har brug for, er det den slags blokpolitik, hvor man skiftes til at hæve og sænke skatten,« siger Henning Boye Hansen.\n90.000 danskere bliver berørt\nTil en begyndelse vil regeringen dog finansiere retten til den tidlige pension med den luft, der i forvejen er i dansk økonomi, det såkaldte råderum. Først fra 2023 skal skattestigningerne sammen med blandt andet en forhøjet bankskat finansiere den tidlige pension.\nDerefter vil forhøjelserne af aktieindkomstskatten ifølge regeringens beregninger indbringe et merprovenu på ca. 650 mio. kroner i 2025, og skattestigningen på både positiv nettokapitalindkomst og de højeste aktieindkomster vil ramme knap 90.000 personer.\n»Den gennemsnitlige skattestigning blandt de berørte skønnes at være på omtrent 13.000 kroner, hvilket skal ses i sammenhæng med en gennemsnitlig aktieindkomst på ca. 522.000 kroner blandt personer berørt af den øgede beskatning af aktieindkomst og en gennemsnitlig nettokapitalindkomst på ca. 456.000 kroner blandt personer berørt af forhøjelsen af skatteloftet,« skriver regeringen.\nDe økonomiske vismænd har med nu forhenværende overvismand Michael Svarer i spidsen tidligere efterlyst en forenkling. Michael Svarer og hans kolleger foreslog for cirka et år siden i en af deres rapporter om dansk økonomi, at der indføres en beskatning, hvor man beskatter flere typer indkomst med den samme skattesats.\nI det nuværende system er der forskellige skattesatser for afkast på aktier og alle andre afkast af formue som renter, lejeindtægter, salg af ejendomme og så videre – og endda forskellige satser inden for den samme type investering.\nNetop nu er der særligt fokus på afkastskatten, og Michael Svarer understregede, at der i hans optik ikke er brug for en samlet skattestigning.\n»Vi foreslår en samlet beskatning, men ikke en øget beskatning. Hvis man ser på beskatningen af kapitalindkomst og aktier, er der ingen grund til at sætte den op. Indkomst på aktier og obligationer bliver beskattet ret højt i forhold til arbejdsindkomst,« sagde Michael Svarer til Berlingske.\nInternational presse hylder Danmarks\nsejr: »I aften er vi alle danskere«\nhylder Danmarks sejr: »I\ntriumfen med en nærhed og\nkontakt ikke set i mange år: »Jeg\nhavde virkelig håbet, at vi fik en\nrunder skarpt hjørne.\nLæs Tom Jensens ord\nHjulmand forventer dødt\nløb mod utilregnelige Wales\ndødt løb mod